הוועדה לענייני ביקורת המדינה, כנסת 19, פרוטוקול מספר 70, 2013-12-16 11:15

אמנון כהן: בוקר טוב ושבוע טוב, חורף בריא לכולנו, אני פותח את הדיון של הוועדה לענייני ביקורת המדינה.

אמנון כהן: יש לנו שני נושאים על סדר היום ושניהם קשורים למשרד התרבות והספורט: א.

אמנון כהן: היבטים בפעולות לקידום ספורט נשים בישראל, דוח מבקר המדינה 63ג, עמ' 1481.

אמנון כהן: ראיתי שבדוח הזה יש ממשק לגוף ביצועי, למכון וינגייט.

אמנון כהן: בדוח 60ב מוזכר מכון וינגייט על ההיבטים בפעילותו, עמ' 1221.

אמנון כהן: הוועדה לא הספיקה לדון בו ומצאתי לנכון שנוכל לשלב ונוכל גם לקבל תשובות כי מבקר המדינה בוודאי עושה עבודה, מעיר את הערותיו ואנחנו כמובן צריכים לשמוע אם הליקויים תוקנו.

אמנון כהן: האמת היא שמזג האוויר היום מיוחד.

אמנון כהן: בשבת שעברה פרסמה הרבנות הראשית שנתפלל כולנו תפילה לגשם, גשמי ברכה.

אמנון כהן: כנראה ההתעמקות בברכה ומכל הלב של כל אלה שהתפללו היתה כל כך יסודית ועמוקה שהקדוש-ברוך-הוא אמר: אתם רוצים ברכה?

אמנון כהן: קחו ברכה ועד בלי די.

אמנון כהן: ובאמת יש לנו שפע.

אמנון כהן: יש קלקולים פה ושם מכיוון שזה יתר שפע וצריך להתמודד עם זה.

לימור לבנת: שלגי ברכה.

אמנון כהן: כן.

אמנון כהן: גם גשם וגם שלג, ברוך השם.

אמנון כהן: יש לנו דוח אחר בנושא ההיערכות ונדון גם באי טיפול נאות בדברים שהיו – חברת החשמל, פיקוד העורף, כל כוחות ההצלה.

אמנון כהן: ברוך השם שאין לנו קורבנות, אבל אפשר היה למנוע גם את הסבל של האזרחים, לצמצם אותו, ואת זה נעשה ביום אחר, כמובן.

אמנון כהן: אנחנו דנים בספורט נשים.

לימור לבנת: אדוני היושב-ראש, יש ארבעה קורבנות.

לימור לבנת: ברוך השם, זה לא הרבה אבל כל אחד זה עולם בפני עצמו.

אמנון כהן: אלה דברים נקודתיים.

אמנון כהן: לא ממשל, לא מדינה.

לימור לבנת: כל אחד עולם ומלואו.

אמנון כהן: בוודאי.

אמנון כהן: אנחנו עסקינן בספורט נשים.

אמנון כהן: אכן, אני חושב שכל נושא הנשים בחברה ובמדינת ישראל תופס תאוצה חיובית וטובה, וטוב שכך.

אמנון כהן: אנחנו מקדמים כל נושא שקשור לנושא ואני אומר לנשים: יישר כוח.

אמנון כהן: אנחנו, כגברים, מתמקדים בנושא אחד – פרנסת המשפחה – ואנחנו חוזרים עם הלשון בחוץ בערב, אבל הנשים, ברוך השם, גם מתעסקות בפרנסה, מגיעות גם לטפל בבית, להכין את הארוחה לילדים, לבעל, להכין ולנקות ולסדר ולכבס ולגהץ ולחנך את הילדים, כי אנחנו מגיעים עייפים מאד מאד מהעבודה.

אמנון כהן: ואני אומר: יישר כוח.

אמנון כהן: אם הן רוצות אנחנו בוודאי ניתן להן את כל הכלים ואנחנו נהיה עקרי בית בבית.

אמנון כהן: נשב, נגדל את הילדים.

אמנון כהן: אנחנו מברכים ואנחנו רואים שאיפה שיש אישה יש חותם אמתי.

אמנון כהן: אפשר לסמוך וברוך השם, יותר ויותר נשים תופסות תפקידים בכירים גם בתפקידי מפתח.

אמנון כהן: אנחנו רואים את זה גם בחברה, גם בעולם העסקי, בבנקים ובחברות הביטוח.

אמנון כהן: בכל מקום.

אמנון כהן: מנכ"ליות של משרדי ממשלה, שרות מכובדות וגם בכנסת הפעם יש לנו שיא של נשים.

אמנון כהן: ברוך השם, ברוך השם, כל פעם זה גדל ואני מברך על כך ודאי וודאי.

אמנון כהן: אני חושב שהמין הנשי משביח את התפקיד.

אמנון כהן: לאישה יש ראיית בינה שהקדוש-ברוך-הוא נתן שלנו, הגברים, אין את זה.

אמנון כהן: לכן הן יכולות לעשות דברים שאנחנו כגברים מסתכלים עליהם אולי מקצועית-נקודתית, אבל להן יש ראייה כוללת לטווח ארוך.

אמנון כהן: לכן יש להן יותר הצלחה.

אמנון כהן: אני לא ממעיט בערכם של גברים, חס וחלילה, אבל האישה יש לה באמת מעלות מיוחדות וגם יכולות כאלה שהן יכולות לעשות מספר תפקידים בבת אחת כאשר אנחנו, הגברים, מוגבלים רק לנושא אחד.

אמנון כהן: אישה יכולה גם מצד אחד לדבר בטלפון, גם לחתוך את הסלט ועם הרגל לנדנד את העגלה של התינוק.

אמנון כהן: אנחנו רק אחד – או זה או זה או זה.

אמנון כהן: לא יכולים.

לימור לבנת: אדוני היושב-ראש, לא יכולת לתאר את זה טוב יותר.

אמנון כהן: כן, זה אמתי.

אמנון כהן: יישר כוח לכן.

אמנון כהן: הממשלה יזמה איזשהו פרויקט ואנחנו רואים שדרך הספורט יש קידום מעמד של נשים, גם שילוב יותר טוב בחברה וגם העצמה אישית של האישה.

לימור לבנת: וזה גם בריא.

אמנון כהן: גם בריא, ודאי.

אמנון כהן: הממשלה יזמה תכנית לאומית לספורט נשים בישראל, כאשר דובר על שבע שנים – 2005 עד 2012.

אמנון כהן: אמרו שיקימו מועצה לספורט נשים בישראל ותעדכני אותנו מה קורה עם התכנית הזאת כי אנחנו ב-2013.

אמנון כהן: בפרויקט הזה שקבעה המדינה, מה אמות המידה, לאן רוצים להגיע, למה רוצים להגיע, איך משנים את התפיסה, איך משנים את החשיבה בציבוריות לגבי נשים ועוד.

אמנון כהן: על כל הדברים האלה המליצה לממשלה ועדת קונסטנטיני שהביאה את הדוח ב-2005.

לימור לבנת: אני הייתי השרה.

לימור לבנת: אני יזמתי את זה.

אמנון כהן: יישר כוח.

אמנון כהן: אנחנו רוצים לראות למה לא עמדו בציפיות.

אמנון כהן: תכף נשמע את עיקרי הממצאים של הדוח וניתן רשות דיבור גם לשרה, מתי שתחליטי, ולגופים המבוקרים.

אמנון כהן: נשמע את הדברים והמטרה שלנו היא לתקן כדי שלהבא זה לא יקרה.

אמנון כהן: כל אחד בעמדת המפתח שלו אנחנו רוצים לדעת למה הוא לא מילא את תפקידו כראוי או למה זה לא עמד בלוח הזמנים או למה היו ניגודי עניינים.

אמנון כהן: את כל הדברים האלה תכף נשמע דרך דוח המבקר וכמובן נפתח את זה לדיון.

אמנון כהן: אנחנו נתחיל עם הנושא הראשון ובחצי השעה האחרונה נדבר על הנושא של מכון וינגייט.

אמנון כהן: בבקשה, משרד מבקר המדינה, ידידי יובל חיו, מנהל חטיבה.

אמנון כהן: אתה או מישהו מטעמך, בבקשה.

<יובל חיו: אדוני היושב-ראש, גברתי השרה, אני אציג בקצרה את עיקרי ממצאי הדוח.

<יובל חיו: אני אומר בפתח הדברים שנמצא פה צוות הביקורת שעסק במטלה.

<יובל חיו: להערכתי, מנהל האגף, מר אהרון הילינגר, ייכנס לפה.

<יובל חיו: יכול להיות שהוא כבר ימשיך את ההצגה של עיקרי הממצאים כי הוא עסק במטלה הזו.

<יובל חיו: לפני כעשר שנים אנחנו מזהים את שלושת האדנים העיקריים לדוח הביקורת הזה.

<יובל חיו: אנחנו בדיוק רואים את מנהל האגף נכנס.

<יובל חיו: אני אומר את דברי הפתיחה ולאחר מכן אעביר לו את רשות הדיבור.

<יובל חיו: כפי שציינת, עוד בשנת 2004 החלה השרה במספר פעולות שבעקבותיהן הוקמה ועדה מייעצת לקידום נשים בספורט.

<יובל חיו: אותה ועדה הגישה בפברואר 2005 דוח שהיו בו המלצות לפעולות הדרושות לקידום ספורט הנשים ובמרכז הדוח עמדה המלצה על הקמת מועצה לאומית לקידום נשים בספורט.

<יובל חיו: מעט לאחר מכן, בפברואר 2005, הגיש גם מנהל הספורט במשרד הספורט לשרה תכנית לאומית לספורט נשים, שנפרסה על פני השנים 2005 עד 2012.

<יובל חיו: את המהלכים הללו סיכמה החלטת ממשלה ממרס 2005, שהסמיכה את שרת הספורט להקים מועצה ציבורית לקידום ספורט נשים, שתייעץ לממשלה, למשרד הספורט ולשרת הספורט בכל הנוגע לקידום ופיתוח ספורט הנשים בישראל.

<יובל חיו: זאת מועצה שהחלה את פעולתה ביוני 2006 ואנחנו נכנסנו לביקורת בנושא הזה בשנת 2010, כחמש שנים לאחר ביצוע המהלכים הללו וכארבע שנים לאחר הקמת המועצה והחלטת הממשלה.

<יובל חיו: סיימנו את הביקורת בשנת 2011 ועכשיו נמנה בקצרה את עיקרי הממצאים שעלו בדוח.

<יובל חיו: אני אבקש ממר אהרון הילינגר, מנהל האגף, להמשיך בענייןה זה.

אמנון כהן: בבקשה, אדוני.

<אהרון הילינגר: בוקר טוב, מצטער על האיחור.

<יובל חיו: לפי הנשימות שלו אני רואה שהוא בא במצב טוב, כלומר יש פה שילוב של ספורט.

<יובל חיו: להערכתי הוא רץ מחניון הלאום לכאן ועכשיו הוא נדרש לחבר את הביקורת.

אמנון כהן: אתה נראה ונשמע ממש טוב, אין בעיה.

<אהרון הילינגר: אני רוצה רק לציין ברשותכם, היושב-ראש והשרה, את שמות העובדים שעסקו בחוק הזה.

<אהרון הילינגר: מר עופר גולדווסר, סגן מנהל האגף, מר שמואל אשבל, עובד הביקורת ומר אהרון חסון, גם עובד ביקורת.

<אהרון הילינגר: רק בשנת 2007, כשנתיים לאחר החלטת הממשלה על הקמת המועצה, פרסם משרד הספורט מכרז להתקשרות עם קבלן מבצע לצורך מתן שירותים לפרויקט קידום ספורט נשים והחל בביצועה.

<אהרון הילינגר: הועלה כי במכרז לא נכללו יעדים מרכזיים של התכנית הלאומית לספורט נשים ושל החלטת הממשלה והם נכללו רק במכרז השני לעניין זה, שפרסם משרד הספורט במרס 2010.

<אהרון הילינגר: בשל התמהמהות בביצוע הפעולות האמורות חלו עיכובים בפעולות המועצה לספורט נשים ובקידום הפרויקט.

<אהרון הילינגר: הנתונים של משרד הספורט עד שנת 2010 על מספר הספורטאיות בענפי הכדור התבססו על אומדנים בלבד ועל כן, היעדים שקבע המשרד בעבר בתחום זה ובחינת מידת השגתם לא היו מדויקים.

<אהרון הילינגר: בשנים 2010-2007 גדל מספר הספורטאים הגברים בכ-42% ובשנת 2010 הוא הסתכם בכ-54,000.

<אהרון הילינגר: יש לציין בחיוב כי בפרק הזמן האמור גדל מספר הספורטאיות בכ-62% ובשנת 2010 הוא הסתכם בכ-13,000 ספורטאיות.

<אהרון הילינגר: בחישובן של הנשים מקרב כלל העוסקים בספורט, גברים ונשים יחד, גדל באותן שנים ב-2%.

<אהרון הילינגר: יחד עם זאת, מהנתונים האמורים עולה כי שיעור הנשים מקרב כלל הספורטאים נותר עדיין נמוך.

<אהרון הילינגר: איגודי הספורט והתאחדויות הספורט לא דיווחו באופן סדיר לוועדה לקידום מעמד האישה של הכנסת על מידת קיום חובת הייצוג ההולם של נשים בהנהלות גופי הספורט כמתחייב בחוק הספורט.

<אהרון הילינגר: משרד הספורט נתן תמיכות כספיות לגופי ספורט בלא שחייב אותם לעמוד במבחנים לעניין חובת היצוג ההולם של נשים.

<אהרון הילינגר: משרד הספורט לא פעל ליישום הוראות חוק הספורט, הקובעות שתקנונים של התאחדויות ספורט ואיגודי ספורט יכללו הוראות בדבר מתן הזדמנות שווה לפעילות נשים בספורט.

<אהרון הילינגר: לא חל שינוי בעניין תת הייצוג של נשים בהנהלת הוועד האולימפי, אף שמבקר המדינה כבר העיר על כך בשנת 2007.

<אהרון הילינגר: התקציב העיקרי לקידום הפרויקט בסך 80 מיליון שקלים מתקציב המועצה להסדר ההימורים בספורט לא הופנה לשניים מהיעדים המרכזיים של הפרויקט: שינוי עמדות כלפי ספורט נשים וקידום מנהיגות נשים.

אמנון כהן: לכמה שנים זה 80 מיליון?

<אהרון הילינגר: לשמונה שנים לפחות.

לימור לבנת: אני אעיר על זה אחר כך.

<אהרון הילינגר: עד סוף שנת 2010 ניצלה המועצה לספורט נשים רק כשני-שליש מתקציב הפרויקט שלפי הערכות משרד הספורט צפוי היה שתנצל עד אותו מועד.

אמנון כהן: אתה אומר שעד 2010 המועצה ניצלה שני שליש ממה שהיתה אמורה לנצל עד 2007?

<אהרון הילינגר: לא, שני שליש עד 2010.

<אהרון הילינגר: היתה הערכה במשרד הספורט כמה הם ינצלו עד 2010 וגם בהערכה הזו הם לא עמדו.

<אהרון הילינגר: המועצה לספורט נשים עמדה באופן חלקי בלבד בהוראה שנקבעה בהחלטת הממשלה משנת 2005 ולפיה עליה להגיש דוח שנתי על פעילותה לשרת הספורט וליושב-ראש הוועדה למעמד האישה של הכנסת.

<אהרון הילינגר: המועצה גם לא גיבשה את כל תכניות הפעולה הרב-שנתיות שהוטלו עליה לגבש על-פי החלטת הממשלה האמורה.

<אהרון הילינגר: בשנים 2007 ו-2008 היה מספר התכנסויות המועצה לספורט נשים קטן מהנדרש בהחלטת הממשלה ובכל שנות פעילותה נוכחות חברי המועצה בישיבות המועצה היתה חלקית בלבד.

<אהרון הילינגר: משרד הספורט לא אישר את בקשת המועצה להכנת תקנון כמתחייב מהחלטת הממשלה.

<אהרון הילינגר: חלק ניכר מיעדי תכנית העבודה של משרד הספורט עצמו לשנת 2010 בתחום הפרויקט לקידום ספורט נשים לא הושגו או הושגו באופן חלקי בלבד, ובחלק מהיעדים גם לא צוינו מדדים כמותיים ולכן לא ניתן להעריך על סמך דוח הביצוע האם הם הושגו.

<אהרון הילינגר: התקשרויות של המועצה – בעניין התקשרויות של מכון וינגייט עבור המועצה עם תכניות וערוצי טלוויזיה שונים הועלו מספר ליקויים.

<אהרון הילינגר: לעיתים ההתקשרויות אושרו על-ידי המועצה שלא לפי הכללים, לא קוים כמתחייב הליך תחרותי תקין לקבלת ההצעות.

<אהרון הילינגר: כמו כן, התקשרויות לא הובאו לאישור משרד הספורט כנדרש.

<אהרון הילינגר: כן הועלו ליקויים בתהליך בחירת היועצת המלווה של הפרויקט שיש בהם כדי לפגוע בשיוויון ההזדמנויות של המועמדים הנוספים לתפקיד.

<אהרון הילינגר: ליושבת-ראש המועצה, אשר שימשה גם יושבת-ראש ועדת המכרז לתפקיד היתה זיקה ליועצת שנבחרה.

<אהרון הילינגר: גם אחת החברות האחרות בוועדת המכרז, מנהלת הכספים של המכון, רשמה את היועצת המלווה כממליצה זמן קצר לפני כן במסגרת מכרז שבו בחר משרד הספורט את המכון להפעלת הפרויקט, אך הדבר לא דווח כנדרש.

<אהרון הילינגר: נמצאו ליקויים גם בבחירת המנהלת המקצועית של הפרויקט.

<אהרון הילינגר: גם בהתקשרויות של מכון וינגייט עם יועץ שיווק עבור המועצה היו ליקויים.

<אהרון הילינגר: התפקיד לא נכלל במסגרת המבנה הארגוני של הפרויקט.

<אהרון הילינגר: להתקשרויות לא קדם פרסום של המכון לקבלת הצעות לתפקיד.

<אהרון הילינגר: לא התקיים הליך מסודר להגשת ההצעות השונות ובחינתן.

<אהרון הילינגר: כל הצעה נדונה בנפרד ובפרק זמן אחר.

<אהרון הילינגר: כמו כן, אושרו לתשלום חשבוניות שאושרו יועץ השיווק אף שהן לא היו על שמו אלא על שם אביו, ולעיתים לא כללו פרטים מהותיים.

<אהרון הילינגר: יושבת-ראש המועצה היתה מעורבת בבחירת יועץ השיווק האמור, על אף זיקתה העסקית אליו, בלא שתועד שום דיווח שלה על כך.

<אהרון הילינגר: כמו כן, בשאלון שמילאה יושבת-ראש המועצה במאי 2009 לקראת תקופת כהונתה השנייה היא לא מילאה כנדרש את שם השר, שהיא בעלת זיקה אישית אליו, ופרטים על הקשר עמו.

<אהרון הילינגר: יושבת-ראש המועצה גם לא דיווחה כנדרש במסגרת השאלון שהיא מילאה, על כל ההחזקות שהיו לה במישרין או בעקיפין בחברות פרטיות או ציבוריות.

<אהרון הילינגר: יושבת-ראש המועצה לספורט נשים הנחתה בדצמבר 2010 את מכון וינגייט להעביר לכל אחת מנבחרות הנשים של ישראל בכדור-עף ובכדור-סל מענק בסך 50,000 שקלים, וזאת, לדבריה, בהתאם להחלטת המועצה.

<אהרון הילינגר: אולם בביקורת נמצא כי בהתאם לתקציב הפרויקט ולאמות המידה שנקבעו לביצועו לא יכלה המועצה לאשר מענקים אלה וכי מליאת המועצה לא החליטה לתת את המענקים האמורים.

<אהרון הילינגר: בנוסף, מתן המענקים גם לא הובא לאישור משרד הספורט.

<אהרון הילינגר: לדעת משרד הספורט, הפעולות שביצעו מכון וינגייט ויושבת-ראש המועצה בשנים 2008 ו-2009 ליצירת יתרות תקציביות שמהן מומנו, בין היתר, מענקים אלה, לא היו תקינות.

<אהרון הילינגר: סיכום והמלצות – משרד הספורט לא פעל בנחרצות ובמרץ הדרושים ליישום מטבי של החלטת הממשלה ממרס 2005 ולהשגת יעדי הפרויקט לקידום ספורט נשים.

<אהרון הילינגר: וחל, כאמור, עיכוב ניכר בתחילת הפעולות לביצוע הפרויקט.

<אהרון הילינגר: הממצאים בדוח זה לגבי ביצוע הפרויקט לקידום ספורט נשים מלמדים כי טרם הושגו חלק ניכר מהיעדים המרכזיים שלשמם הוקם.

<אהרון הילינגר: על משרד הספורט להמשיך לעקוב באופן שוטף אחר הנעשה באיגודי ספורט ובהתאחדויות ספורט כדי לוודא שיש ייצוג הולם של נשים בהנהלותיהן ולהפחית את תמיכתו באלה שאינם עומדים בתנאים שנקבעו בעניין זה במבחני התמיכה.

<אהרון הילינגר: לנוכח העובדה שהסתיימה התקופה עליה חלה, כאמור, התכנית הלאומית לספורט נשים בישראל, 2012-2005,שבהתבסס עליה הוגדרו יעדי המועצה ונקבעו תפקידיה, יש מקום שמשרד הספורט יזום תכנית רב-שנתית חדשה שתקבע יעדים מעודכנים ומדידים של הפרויקט לקידום ספורט נשים.

<אהרון הילינגר: יש גם מקום שמשרד הספורט יסדיר את פעולותיו ואופן תפקודו של מנהל הספורט במשרדו בעניין פרויקט חשוב זה ויפעל לתיקון הליקויים שעלו בדוח הביקורת כדי שיעדי הפרויקט יושגו באופן המטבי.

<אהרון הילינגר: משרד מבקר המדינה מציין בחיוב בדוח את ההודעה של משרד הספורט בעניין כוונתו לבצע, בעקבות דוח הביקורת, פעולות משמעותיות לגבי ניהול הפרויקט וקידומו.

<אהרון הילינגר: משרד מבקר המדינה ימשיך לעקוב אחר ביצוע הדברים כדי שפרויקט חשוב זה יקודם בדרך הטובה ביותר.

אמנון כהן: דוח ארוך, מלא ליקויים.

אמנון כהן: לא השארתם אף פינה שם.

אמנון כהן: כבוד השרה, את רוצה לפתוח ואחר כך ניתן לאנשי המקצוע?

לימור לבנת: ברשותך, אני אפתח.

לימור לבנת: קודם כל אני רוצה להודות לביקורת המדינה, למנהל החטיבה, יובל חיו, לאהרון הילינגר ולצוות שעבד יחד אתו, שעשו עבודה באמת מאד יסודית.

לימור לבנת: הם גם העירו וגם האירו את עינינו בכמה נקודות ומייד נדווח כיצד טיפלנו בהן.

לימור לבנת: חלק מהדברים היו תוך כדי עבודה עוד קודם לכן וחלק, בעקבות ההערות שלהם, אכן קיבלנו על עצמנו ותיקנו אותם.

לימור לבנת: מייד נדווח כיצד הם טופלו וכיצד הם תוקנו.

לימור לבנת: נדמה לי שרוב, אם לא כול הדברים, כבר טופלו ותוקנו.

לימור לבנת: האנשים שלנו במשרד מייד ידווחו על מה שבוצע, דבר דבור על אופניו.

לימור לבנת: אני חושבת שבאמת הדברים בהחלט מועילים.

לימור לבנת: אנחנו מתייחסים לביקורת המדינה כאל כלי חשוב מאד בפני עצמו, כעקרון, אבל גם שהוא מסייע בידינו בחלק מהעניינים.

לימור לבנת: אני רוצה להאיר עוד שתיים-שלוש נקודות.

לימור לבנת: ראשית, כפי שאמר קודם אהרון הילינגר, אני הקמתי את המועצה לקידום ספורט נשים, קודם כל את הוועדה בראשות נעמה קונסנטנטיני, שהיא למעשה המליצה על הקמת מועצת ספורט נשים.

לימור לבנת: מבחינתי, הנושא של ספורט נשים וכל נושא הספורט, שכפי שאתם יודעים אני עוסקת בו על תחומיו הרבים – אני הקמתי את הוועדה הזאת כי אני רואה בנושא ספורט נשים את הבייבי שלי.

לימור לבנת: השילוב של ספורט וקידום נשים ומתן הזדמנות שווה לנשים הוא נושא שאני עוסקת בו הרבה מאד שנים והוא חשוב בעיניי מאד.

לימור לבנת: השילוב הזה באמת הביא לכך שאני רואה בזה ממש את הבייבי שלי.

לימור לבנת: לכן הקמתי בשעתו את ועדת קונסטנטיני וגם את מנהל הספורט.

לימור לבנת: השילוב הזה הביא להקמת מועצת ספורט נשים במרס 2005.

לימור לבנת: בינואר 2006 התפטרו שרי הליכוד מהממשלה ולכן לקח זמן עד אשר בכלל הוקמה המועצה הזאת ולמעשה היא באמת לא פעלה כמעט במהלך השנים שלאחר מכן.

לימור לבנת: היה איזשהו פער בפעולה של המועצה והמבקר אומר, ובצדק, שלא נוצל הכסף.

לימור לבנת: אותו הסכם שיינתנו 80 מיליון שקל לשמונה שנים – כפי שאמרתי קודם, הכוונה לא היתה 10 מיליון שקל לשנה.

לימור לבנת: זה לוקח זמן וזה לא על פי מדד כזה.

לימור לבנת: נכון שהכסף לא נוצל על פי התכנית של מנהל הספורט, לצערי.

לימור לבנת: אני אומרת באופן ברור שאני לא הייתי שם ומי שהיה שם במשרד הספורט לא ראה את זה באותה רמת חשיבות כמוני ולא נתן את הדחיפה הראויה.

לימור לבנת: גם המבקר מציין את זה, אמנם לא בצורה הזאת, את היחס המיוחד שנתתי לנושא הזה.

שמעון אוחיון: ה-80 מיליון לא נוצלו?

לימור לבנת: לא כל הכסף בקצב שבו מנהל הספורט צפה שזה ינוצל כאשר הפרויקט הזה הוקם.

<יובל חיו: ובלבד שיינתן לזה משקל כמו לשאר הדברים.

לימור לבנת: כמו לשאר הדברים.

לימור לבנת: אמרתי, אנחנו לא בורחים משום דבר.

לימור לבנת: בסוף דבריו כותב המבקר: "יש לברך על היוזמה של שרת התרבות והספורט להקים את המועצה, להביא להקצאת התקציב הייעודי לפרויקט חשוב זה של עידוד ספורט נשים".

לימור לבנת: רציתי להגיד שיש כאן אמירה ברורה של המבקר על כך שאני יזמתי את הפרויקט הזה ואחר כך לא היה מי שראה בו אותה מידה ורמה של חשיבות ולכן היה כאן איזשהו פער.

לימור לבנת: כשחזרתי לתפקידי כשרת הספורט ב-2009, עם הקמת הממשלה, שוב הפשלתי שרוולים ואכן, לאחר מכן חודשה הפעילות בעניין הזה.

לימור לבנת: מייד נתייחס לכל הטענות.

לימור לבנת: אני רוצה להציג את מיכל כפרי, שהיא יושבת-ראש מועצת הנשים החדשה.

אמנון כהן: ממתי חדשה?

<מיכל כפרי: השרה חתמה על המינוי שלי במאי, אבל עד שגמרו להקים את המועצה היא התכנסה ביולי.

אמנון כהן: את החלפת את חנה?

לימור לבנת: כן, היא החליפה את חנה גרטלר.

לימור לבנת: יש היום מועצה חדשה, מלאה, מועצת ספורט נשים, שיש בה גם גברים והיא פעילה.

לימור לבנת: אולי אחר כך מיכל תוכל להגיד כמה מילים גם לגבי התכניות, מה שכבר עושים ומה שמתוכנן.

לימור לבנת: הערה אחרונה שנאמרה היתה שהמבקר ממליץ להכין תכנית חדשה, כמובן בגלל שהתכנית הקודמת הסתיימה, וזה חלק ממה שנעשה ממש ברגעים אלה ובימים אלה.

לימור לבנת: ליתר העניינים יש לי תשובות לכל דבר אבל אני מציעה שזה ייעשה באופן מסודר.

אורלי פרומן: אנחנו נתייחס לליקויים העיקריים שהוצאתם בתמצית וחשוב להבהיר, אדוני יושב-ראש הוועדה, שיש פה שתי תקופות מאד ברורות.

אורלי פרומן: אנחנו נתייחס לתקופה השנייה שבה שופרו הליקויים שעליהם הצביעה הביקורת, החל מ-2009, כניסת השרה ומספר חודשים לאחר מכן עם כניסתי לתפקיד.

אמנון כהן: הוואקום היה כשלא היית שם במשרד?

לימור לבנת: כן, ינואר 2006 עד מרס 2009, כשהוקמה הממשלה החדשה.

לימור לבנת: אורלי פרומן נכנסה לתפקיד המנכ"לית ב-1 בספטמבר 2009.

אמנון כהן: אבל הדוח הוא על 2010.

אורלי פרומן: נכון.

אורלי פרומן: אז עבדנו מול הביקורת, מול הילינגר.

אורלי פרומן: עבדנו על כל הדוח ולאחר שהוגש הדוח וגם תוך כדי כבר עשינו מהלכים לשיפור.

אורלי פרומן: מיסדנו נהלי עבודה, הוצאנו נהלי עבודה בכתב, הוצאנו מכרז כמו שצריך לקבלן המבצע של הפרויקט הזה.

אמנון כהן: את המכרז היה צריך לשנות כי לא נקבעו יעדים.

אורלי פרומן: כן, כן.

אורלי פרומן: ב-2010 יצאנו למכרז חדש לקבלן לשירותי הפעלת היחידה הלאומית.

אמנון כהן: זה רק לשנתיים כי התכנית היא 2012-2005, או שהארכתם אותה?

אורלי פרומן: לא, לא.

<אורי שפר: הכנו מכרז חדש לחלוטין שכולל את כל הנושאים שדובר עליהם בדוח וכאלה שהיו מתוקף החלטת הממשלה שצריך לבצע אותם.

<עופרה שרון: לקראת סוף שנת 2009 התחלנו לעבוד על מכרז חדש שיכלול את כל יעדי המועצה.

<עופרה שרון: בשנת 2010 יצא המכרז, הוא פורסם ונחתם חוזה התקשרות לפני שהתחילה הביקורת.

אמנון כהן: אבל הביקורת מציינת ב-2010 עד יוני 2011 לא לקחתם את כל האלמנטים במכרז.

<אורי שפר: במכרז הראשון.

<אורי שפר: המכרז השני כיסה את הנושאים הנוספים.

לימור לבנת: המכרז של מאי 2010 הוא מכרז תקין.

אמנון כהן: אם כיסיתם את זה התקדמנו.

אמנון כהן: הלאה, תתקדם.

אמנון כהן: המכרז יצא משלים עם כל ההערות של המבקר.

אמנון כהן: שלום ליועצת המשפטית, התפקיד שלך חשוב במשרד.

אמנון כהן: ההערות שלך לפעמים מאד חשובות.

אמנון כהן: למה במכרז הקודם לא בדקת שהכל בפנים?

אמנון כהן: לא היית שם?

אמנון כהן: היית שם.

<עופרה שרון: זה לא משנה מי היה כי גם אם מישהו היה לפניי היה לו שיקול דעת.

<עופרה שרון: בשנת 2007, כשיצא המכרז החלקי שמר הילינגר התייחס אליו, היתה עוד שאלה במשרד איך המנגנון הולך לפעול ולכן החליטו להוציא את זה בשני שלבים.

<עופרה שרון: הוציאו בשלב ראשון את החלק הראשון כדי להתחיל את העבודה.

<עופרה שרון: צריך להבין שאז רק הוקמה המועצה, עוד לא היו אמות מידה לחלוקת כספים והדברים נעשו בהדרגה.

<עופרה שרון: בשנת 2009, כשכבר הבשילה התכנית וידעו פחות או יותר לאן הולכים, כבר היתה מגמה, עבדו על מכרז שפורסם וכלל את הכל.

אמנון כהן: זאת אומרת שרציתם להוציא מכרז אחד על נושא א' ומכרז שני על נושא ב'.

אמנון כהן: בסוף עשיתם מכרז אחד על הכל.

<עופרה שרון: אכן כן.

אמנון כהן: הבנתי.

אמנון כהן: התקדמנו הלאה.

שמעון אוחיון: והיום עדיין הוא הזכיין כרגע.

לימור לבנת: הביקורת על וינגייט, כמו שאמר היושב-ראש, היא משהו אחר לחלוטין ולא שייכת לעובדה שהוא הזכיין בעניין הזה.

אמנון כהן: יש כמה הערות גם על ההתנהלות שלו בתוך הפרויקט הזה.

<אורי שפר: הליקוי השני שעליו דיבר המבקר הוא אופן איסוף הנתונים והיתה התייחסות לכך שהנתונים לא נלקחו בצורה שיטתית בהיבט של מהימנות הנתונים אל ההערכות של הנתונים.

אמנון כהן: אומדנים בלבד.

<אורי שפר: בהיבט הזה הסדרנו את כל המערכת.

<אורי שפר: היום כל הנתונים נלקחים על-פי מספרי תעודות זהות גם בספורט קבוצתי.

<אורי שפר: בספורט אישי תמיד לקחנו על-פי תעודות זהות ובספורט קבוצתי אלה היו אומדנים.

<אורי שפר: היום אנחנו לוקחים גם ספורט קבוצתי וגם ספורט אישי והרישומים הם לפי תעודות זהות.

<אורי שפר: הנושא הזה הוסדר באוגוסט 2010.

אמנון כהן: יפה, הלאה.

<אורי שפר: לגבי חובת ייצוג הולם של נשים בהתנהלות גופי הספורט – אנחנו שמחים לומר שמאז אנחנו עדים ל-98% מהאיגודים שיש להם ייצוג הולם לנשים שעומד באמות המידה שנקבעו לנושא הזה.

אורלי פרומן: כדאי להוסיף שהבדיקה של ייצוג הולם בהנהלות האיגודים הוא חלק מתנאי הסף כדי לקבל תמיכה תקציבית.

<אורי שפר: גם אצלנו וגם במועצה להסדר ההימורים.

אורלי פרומן: המשרד בודק.

אורלי פרומן: כל איגוד שמגיש בקשה לתמיכה, המשרד בודק את זה בתנאי הסף.

אורלי פרומן: נתנו תקופת מעבר והיום, כמו שאמר אורי, 98%, למעט איגוד אחד, עומדים בייצוג הולם.

<אורי שפר: בהיבט הזה אני אוסיף שנתנו אורכה של שנתיים וחצי-שלוש שנים.

<עופרה שרון: אני רוצה לציין שגם הנושא הזה היה לפני הביקורת.

<עופרה שרון: בשנת 2006 נכנס תנאי הסף למבחן התמיכה.

<עופרה שרון: אגב, יש הרבה נושאים שהביקורת - - -

<אהרון הילינגר: עופרה, את מפשטת יותר מדי את הדברים וזה לא טוב.

<אהרון הילינגר: אני לא רוצה לדבר.

<אהרון הילינגר: שום דבר אתם לא הייתם עושים בלי הביקורת.

<עופרה שרון: אני אומרת שיש המון נושאים שאנחנו זוקפים לטובת הביקורת, אני רק רוצה שנדע שיש דברים שהתחלנו בהם לפני הביקורת.

<עופרה שרון: הביקורת חידדה ואנחנו בהחלט פעלנו בהתאם.

<אהרון הילינגר: זה ניסוח יותר טוב.

לימור לבנת: זה הופיע בתנאי הסף.

לימור לבנת: זה נכון.

לימור לבנת: אנחנו לא אכפנו את זה.

לימור לבנת: אלמלא הביקורת, ואני רוצה לומר את זה ברור כאן – סליחה, לא צריך להתבייש בשום דבר כאן – אלמלא הביקורת יכול להיות שזה היה נשאר אות מתה.

לימור לבנת: קיבלנו את טיוטת דוח מבקר המדינה ובעקבות זה התחלנו לאכוף.

לימור לבנת: אני חושבת שבעניין הזה, וצריך לומר את זה באופן מאד מאד ברור, לא צריך להתבייש בשום דבר – לא צריך להגיד על כל דבר שעשינו את זה עוד לפני הביקורת.

לימור לבנת: נכון שזה היה חלק מתנאי הסף שלנו.

לימור לבנת: אנחנו לא אכפנו את זה.

לימור לבנת: צריך לומר את זה.

לימור לבנת: ורק בעקבות הביקורת התחלנו לאכוף.

אמנון כהן: יפה, התקדמנו.

אמנון כהן: יישר כוח.

לימור לבנת: סליחה, יש לי שאלה כי זה הופיע בדוח הביקורת כפי שקרא קודם אהרון הילינגר.

לימור לבנת: כתוב כאן שבוועד האולימפי אין ייצוג הולם.

לימור לבנת: אני לא יודעת ואני שואלת אתכם עכשיו.

לימור לבנת: זה לא בתנאי הסף מבחינתנו, מבחינת הוועד האולימפי ואיגודי הספורט.

לימור לבנת: אני שואלת כי לנו אין יכולת לאכוף.

אמנון כהן: אפרים זינגר, תענה לשרה וגם לנו.

<אפרים זינגר: אנחנו פועלים על-פי תקנון הוועד האולימפי הבין-לאומי שקובע שהחברות בוועד האולימפי הבין-לאומי היא של איגודי הספורט, כלומר איגודי הספורט שולחים את נציגיהם להנהלת הוועד האולימפי ולנו אין שליטה על הייצוג.

<אפרים זינגר: למרות זאת, נכון להיום, מתוך 30 חברי הנהלה יש 4 נשים.

לימור לבנת: כל כך הרבה?

<אפרים זינגר: לא מספיק.

<אפרים זינגר: מאחר ומבנה הנהלת הוועד האולימפי הוא, לדוגמה, נציג אחד לשיט, אחד לאתלטיקה וכדומה, האיגודים הם אלה ששולחים את הנציגים ולנו אין שליטה.

<אפרים זינגר: היכן שיש לנו שליטה אנחנו מנסים לשכנע ואותן 4 נשים באות בעיקר כנציגות המרכזים.

<אפרים זינגר: מרכז מכבי שולח 4 נציגים להנהלת הוועד האולימפי, שתיים מתוכן נשים.

אמנון כהן: יש לך תקנון מה צריך להיות ייצוג הנשים?

<אפרים זינגר: כן.

<אפרים זינגר: התקנון שלנו קובע מי מיוצג.

<אפרים זינגר: הייצוג הוא של האיגודים והמרכזים.

לימור לבנת: יש לכם שלושים חברים בוועד האולימפי?

לימור לבנת: כמה מתוכם נציגי איגודים, כמה מתוכם נציגי ציבור?

לימור לבנת: כמה נציגי מרכזים?

לימור לבנת: אולי תשכיל אותנו ונוכל לעזור לך לראות איך שיהיה ייצוג.

לימור לבנת: אני מסכימה שעם נציגי איגודים אין לך מה לעשות.

<אפרים זינגר: הרוב הם נציגי איגודים, 16 או 17 מתוך ה-30.

<אפרים זינגר: יש עוד נציגי מרכזים – 4 הפועל, 4 מכבי, ו-1 בכל מרכז מהמרכזים הקטנים יותר.

<אפרים זינגר: נציג הוועד האולימפי הבינלאומי ונציג הספורטאים.

<אפרים זינגר: אולי פספסתי מישהו, אבל זאת המתכונת.

<אפרים זינגר: למי שיש יותר מאשר נציג אחד אנחנו מנסים להפעיל את השפעתנו, כלומר על המרכזים שיש להם ארבעה נציגים.

<אפרים זינגר: יש שני איגודים שיש להם יותר מאשר נציג אחד ולצערי, חרף פניות חוזרות ונשנות אליהם הם לא שלחו לפחות אישה אחת.

<אפרים זינגר: אני מדבר על איגוד הכדורסל, שיש להם שלושה נציגים ופנינו פעם אחר פעם, וההתאחדות לכדורגל שיש להם ארבעה נציגים.

<אפרים זינגר: אם הם היו שולחים אני מניח שמצבנו היה קצת יותר טוב.

<יובל חיו: אני רוצה להזכיר בעניין הזה שיש איזו התרשמות של חוסר אונים בסוגיה הזו.

<יובל חיו: מאחר ואנחנו נמצאים במצב שהוועד האולימפי הבינלאומי דיבר על שאיפה לכיוון ה-20%, החלטה שלכם כוועד אולימפי בישראל משנת 2005 דיברה על 20% והאמירה הראשונה של ביקורת המדינה היתה ב-2007.

<יובל חיו: לא שנחה דעת ביקורת המדינה עם המספר 20%, אבל אנחנו לא נמצאים גם שם.

<יובל חיו: לכן, שיקוף הדברים היום ב-2013, כשש שנים מאז האמירה הראשונה שלנו, לטעמי משתקף פה מצב של חוסר אונים מול המצב הזה וצריך לראות אולי בהיבטים נורמטיביים כאלה ואחרים לנסות ולשנות אותו.

מרב מיכאלי: סנקציות.

מרב מיכאלי: רק סנקציות.

מרב מיכאלי: מ-2007 עד היום, כמה שנים?

<אפרים זינגר: הפתרון אותו מנסים לעשות בוועד האולימפי הוא להוביל לשינוי תקנון.

<אפרים זינגר: שינוי תקנון שיאפשר לעמוד בתהליך הזה.

לימור לבנת: עובדים על זה?

מרב מיכאלי: איזה שינוי תקנון?

מרב מיכאלי: מה אתה רואה לנגד עיניך?

<אפרים זינגר: למשל, שהאסיפה הכללית של הוועד האולימפי, שזה הגוף הרחב, מעבר לייצוג לאיגודים וכדומה, יהיה מקום לבחור ולשלוח נשים.

מרב מיכאלי: למה לא לשנות באופן שיכול לחייב את האיגודים שגם אצלם יהיה ייצוג הולם?

<אפרים זינגר: כי אין לנו יכולת לכפות על איגוד שיש לו נציג אחד לשלוח אישה.

מרב מיכאלי: מעבר לאחד.

אמנון כהן: למי יש יכולת לשנות את המצב?

אמנון כהן: מי יכול להתערב בשיקול הדעת של התקנון?

אמנון כהן: אפשר לבחון, כבוד השרה, כמו שאתם נותנים הקצבות לאחרים והכנסתם את זה כנושא חשוב.

לימור לבנת: תנאי סף.

אמנון כהן: גם פה אפשר להגיד בתנאי הסף שיהיו 20% בינתיים.

אמנון כהן: אנחנו לא משלימים עם זה, אבל בינתיים נתחיל הליך ראשון.

אמנון כהן: תנאי הסף יהיה 20% ייצוג הולם לנשים ומי שלא יעמוד בתנאי הסף, לא יקבל את ההקצבה שלו.

אמנון כהן: טפלו בזה.

<אורי שפר: המועצה להסדר הימורים בספורט אימצה את מה שדיברנו עליו בייצוג הולם.

שמעון אוחיון: גם היא יכולה להטיל סנקציות.

אורלי פרומן: רק היא יכולה להטיל סנקציות כי אנחנו לא מעבירים לוועד האולימפי כסף.

<אורי שפר: היא הגוף שצריך למסמך את ההחלטה הזאת.

<אורי שפר: אני חושב שפה אנחנו יכולים למצוא את הפתרון לבעיה.

אמנון כהן: מה אתה אומר?

אמנון כהן: תוכל להשתלט על זה?

אמנון כהן: אפרים, מה אתה אומר?

<אפרים זינגר: הדבר היחיד שאני יכול לומר הוא שאני אעביר את המסר להנהלה, שהם מקבלי ההחלטות.

<אפרים זינגר: אני אעביר את רוח הדברים ומוטב שיפעלו.

<אפרים זינגר: וטוב מוקדם מאשר מאוחר.

<אהרון הילינגר: היושב-ראש, אני רוצה להקריא מהתשובה שלכם, אפרים.

<אהרון הילינגר: בדצמבר 2011 כתבתם שמסרתם תזכורת בעניין זה לגופים וביקשתם כי תיכלל אישה אחת לפחות בין נציגיו של כל גוף השולח ארבעה נציגים או יותר למוסדות הוועד האולימפי.

<אהרון הילינגר: זאת אומרת שמאז ועד היום המסר הזה לא עבר וצריך לבחון חלופות אחרות כדי לגרום לכך שבאמת תהיה נציגות ראויה.

<אפרים זינגר: ונשלחו תזכורות נוספות, אבל ההתאחדות לכדורגל היא גוף עצמאי.

<אפרים זינגר: אנחנו נצטרך לבחון ביחד איך מממשים את זה.

<אפרים זינגר: צדקת, זה מעין חוסר אונים מול הגופים האלה.

לימור לבנת: יושב פה מנכ"ל מועצת ההימורים.

אמנון כהן: בבקשה.

אמנון כהן: איציק, יש לך מה לחדש לנו בנושא?

<איציק לארי: מעבר למה שאורי אמר אפשר רק לכפות את זה באמצעות נוהל שיצטרך לבוא לדירקטוריון שלנו.

אמנון כהן: מי יביא את הנוהל?

<איציק לארי: צריכים לגבש אותו ולהביא אותו לאישור.

אמנון כהן: על משרד התרבות והספורט לגבש את הנוהל יחד אתם.

אמנון כהן: הכל בשיתוף פעולה.

לימור לבנת: אנחנו נעדכן את הוועדה.

אמנון כהן: תעדכנו את הוועדה בהמשך כדי שאנחנו לא נכתוב דוח נוסף.

אמנון כהן: יש להם הרבה עבודה גם בלי זה.

אמנון כהן: תשבו ביחד, תמצאו את הנוסחה המתאימה.

אמנון כהן: התקדמנו.

אמנון כהן: המנכ"לית.

לימור לבנת: יכול להיות שאתם יכולים להוסיף נציגי ציבור, למשל.

<אפרים זינגר: אבל איגוד הכדורגל, אם הוא לא שולח יותר נציגים, צריך להטיל עליו סנקציה.

לימור לבנת: אני לא יודעת.

לימור לבנת: יכול להיות שהוועד האולימפי יכול להוסיף נציגי ציבור, למשל, להנהלה שלו ואז יהיו בהם נשים.

לימור לבנת: אני לא בטוחה שאתם מנועים מלעשות את זה.

לימור לבנת: הוועד האולימפי הבינלאומי אוסר להוסיף נציגי ציבור?

<אפרים זינגר: הוועד האולימפי לא אוסר להוסיף נציגי ציבור.

לימור לבנת: תוסיפו נציגי ציבור, תוסיפו נשים.

<אפרים זינגר: בהחלט, זה שינוי תקנון.

לימור לבנת: אז שינוי תקנון.

אורלי פרומן: כשגוף שולח ארבעה נציגים, שתי נשים ושני גברים.

לימור לבנת: עם מעט חשיבה חיובית ויצירתית, כמו ההצעה שהצעתי זה עתה, אתם יכולים לפתור את זה.

לימור לבנת: השאלה היא אם רוצים לפתור.

לימור לבנת: זה הכל.

מרב מיכאלי: האמת היא שזה פותר חלק מהבעיה אבל זה לא פותר את הבעיה.

מרב מיכאלי: צריך במקביל לאלץ את האיגודים למצוא נציגות.

מרב מיכאלי: זה שאפשר וצריך להוסיף נציגות ציבור – אדרבה, אבל זה לא צריך להיות במקום.

לימור לבנת: האיגודים שולחים אחד כל אחד.

<אורי שפר: סליחה, השרה.

<אורי שפר: לאיגודים יש נציגות.

לימור לבנת: לא, אורי, היא לא מדברת על זה.

לימור לבנת: חברת הכנסת מיכאלי הבינה את זה היטב.

לימור לבנת: אני מכירה אותה היטב.

לימור לבנת: היא מתכוונת לזה שצריך לאלץ את אותם איגודים ו/או מרכזים, אלה שיש להם יותר מנציג אחד, לשלוח את הנציג הבא שלהם שתהיה אישה.

לימור לבנת: לזה כוונתה.

אמנון כהן: בואו נתקדם.

<אורי שפר: הנושא הבא הוא נושא שאנחנו מייעדים לו מזה תקופה תשומת לב מרבית והוא הנושא של שינוי עמדות.

<אורי שפר: בדוח הביקורת נאמר שלא היתה פעילות מספקת בנושא היעד של שינוי עמדות בספורט נשים.

<אורי שפר: אני רוצה לציין שבעקבות ההערה הזאת השרה הובילה החלטת ממשלה שקבעה שחלק מהתקציב של ספורט נשים, בהקף של 5 מיליון שקלים, יוסט לנושא שינוי עמדות למשרד הספורט ולטובת המועצה לקידום ספורט נשים.

<אורי שפר: במקביל אנחנו נמצאים בסיום תהליך בחירה על-פי מכרז של מנהלת שיווק ומיתוג.

אורלי פרומן: מנהל/מנהלת כי זה מכרז, חברים.

<מיכל כפרי: המכרז יצא בלשון נקבה עם הערה למטה שהוא מכוון גם לגברים.

אמנון כהן: אנחנו מוחים על כך.

<אורי שפר: אנחנו מתקדמים בנושא הזה, לדעתי.

<אורי שפר: אנחנו גם מבצעים היום פרויקטים שלא ביצענו לפני שקיבלנו את הדוח בנושא שינוי עמדות, כגון כל פרויקט השגרירות שפעילות מאד בתחום של שינוי עמדות.

<אורי שפר: התחלנו לפני זמן מה גם בפרויקט חדש מאד של הפסקה פעילה בקרב תלמידות בתי הספר ברחבי המדינה, עם התאחדות ספורט בתי הספר.

<אורי שפר: המטרה היא להניע את הבנות להיכנס לפעילות גופנית, לאהוב את הפעילות הגופנית ולחפש דרך להמשיך את הפעילות הגופנית.

<אורי שפר: בסך הכל, בעקבות דוח הביקורת אני יכול לומר שאנחנו ערוכים היום טוב מאד בנושא שינוי עמדות ויוצקים בו את התוכן הנדרש.

אמנון כהן: מה עם תקציב ששני שליש ממנו לא נוצל?

<אורי שפר: לגבי התקציב אני רוצה לומר שנכון ל-2012, 94% מהתקציב נוצל.

<אורי שפר: זה שינוי משמעותי מאד לעומת העבר.

<אורי שפר: עם זאת, כולנו צריכים לזכור שאנחנו מנהלים תקציב ציבורי וכשלא מצאנו דרך להוציא את הכסף בצורה יעילה ונכונה, עצרנו אותו.

<אורי שפר: הוא לא הלך לאיבוד.

<אורי שפר: הוא נמצא אצלנו ואנחנו משתמשים בו.

<אורי שפר: אני חושב שפעלנו בעניין הזה בצורה אחראית ושקולה ובהחלט, דואגים היום לממש את התקציב על פי הכוונה.

<אורי שפר: אני חושב שאנחנו מצליחים בכך.

אמנון כהן: המועצה להימורים בספורט, מי הנציג?

אמנון כהן: יש פה דוח שמציין שהשרה לא קיבלה דיווח.

אמנון כהן: למה הדוח לא הוגש ליושב-ראש הוועדה למעמד האישה מ-2007?

אמנון כהן: בחלק מהזמן השרה קיבלה אבל הוועדה שקבע המחוקק שהיא צריכה לקבל, לא קיבלה.

אמנון כהן: את צריכה ללמוד את החומר, לראות מה היה שם.

אמנון כהן: אדם מקבל תפקיד, יש משילות, יש המשכיות.

אמנון כהן: השרה לא יודעת, אבל היא יודעת בדיוק למה לא היה.

אמנון כהן: היא ידעה שלא היה והתחילה לתקן.

אמנון כהן: קיבלת תפקיד מבורך, אנחנו מאחלים לך הצלחה אבל אני רוצה לדעת מדוע הוועדה לא קיבלה.

אמנון כהן: זה פיקוח פרלמנטרי וייתכן כי גם בוועדה שם היו מעלים דברים ומתקנים דברים.

<מיכל כפרי: כבוד היושב-ראש, לפני עשר שנים שימשתי כיועצת של השרה לימור לבנת והייתי מאד מעורבת בכל דיון וקונספט של הקמת המועצה.

<מיכל כפרי: כשנכנסתי הייתי חברה בוועדה המייעצת ונאמר שצריך להניח דוח על שולחן הוועדה לקידום מעמד האישה והשרה.

<מיכל כפרי: אני יזמתי את זה אז והכנסתי את זה לתוך התכנית.

<מיכל כפרי: אני אמנם רק חמישה חודשים בתפקיד, אבל לקראת סוף 2013 ועם כניסתנו ל-2014 יונח דוח, בתיאום לכך שתיקבע ישיבה עם הוועדה לקידום מעמד האישה ועל שולחן השרה.

<מיכל כפרי: למה זה לא טופל קודם לכן?

<מיכל כפרי: אני לא יכולה לענות על השאלה הזאת.

אורלי פרומן: אבל זה כבר תוקן ב-2010.

אמנון כהן: ב-2011 קיבלו?

אורלי פרומן: כן.

אמנון כהן: ב-2012 קיבלו?

אורלי פרומן: כן.

<אורי שפר: בעקבות הביקורת הוגשו הדוחות ל-2010, ל-2011 ול-2012.

אורלי פרומן: גם לשרה וגם לוועדה.

אורלי פרומן: דוח 2013 חצי-שנתי כבר הוגש כבר לשרה.

אמנון כהן: המועצה לספורט נשים לא גיבשה את תכניות הפעולה הרב-שנתית שהוטלו עליה לגבש על פי החלטת הממשלה.

<אורי שפר: ב-28 באוגוסט 2013 אישרה המועצה תכנית רב-שנתית למועצה לקידום הספורט.

שמעון אוחיון: בכל אופן יש גידול של 62%.

שמעון אוחיון: המועצה לא פעלה בעבר.

שמעון אוחיון: למי אפשר לייחס את זה?

שמעון אוחיון: אחוז הנשים בספורט גדל ב-62%.

שמעון אוחיון: אולי נוכל לעודד את הכיוון הזה.

שמעון אוחיון: למי אפשר לייחס את הדבר הטוב הזה?

אורלי פרומן: אני יכולה להתייחס מאותה תקופה שאנחנו נכנסנו לקדנציה הקודמת.

אורלי פרומן: כשהיתה מועצה היא עבדה כל הזמן עם המשרד.

אורלי פרומן: בתקופה שלא היתה מועצה, המשרד המשיך באמצעות הקבלן, עם מכון וינגייט, לנהל את כל הנושא של ספורט נשים ונשים בספורט.

לימור לבנת: המועצה פעלה.

לימור לבנת: גם אם היו ליקויים בתפקוד שלה, והיו ליקויים, כפי שאנחנו רואים, והם מתוקנים, המועצה פעלה ועבדה והיו לזה גם תוצאות.

לימור לבנת: היו ליקויים, אבל תוצאות היו ואת זה צריך לומר.

לימור לבנת: בתקופה שבה לא היתה מועצה, המשרד פעל.

לימור לבנת: יש תוצאות והן חיוביות וזו בשורה טובה.

אמנון כהן: אפשר היה להגיע ליותר.

לימור לבנת: בסופו של יום יש תוצאות, יש תוצאות טובות ואפשר היה להגיע ליותר.

לימור לבנת: אנחנו נגיע ליותר, אבל יש כאן תוצאות טובות.

לימור לבנת: אנחנו מייד נשמע את הנתונים העדכניים והם ממש נתונים טובים, יחסית.

לימור לבנת: בתקופה הקרובה לא נצליח להגיע בגידול לאותו גידול שיש אצל גברים, ובטח לא אצל בנים, אצל ילדים.

לימור לבנת: זה הרבה יותר קשה אצל נשים.

שמעון אוחיון: דווקא אחוז הגידול אצל גברים הוא 42%.

אמנון כהן: אבל כמות האנשים הרבה יותר גדולה.

אמנון כהן: אנחנו מתקדמים.

אמנון כהן: מנהלת מכון וינגייט, רותי, נמצאת פה?

אמנון כהן: יש פה הערה לגביכם שהיחידה המקצועית לקידום נשים בספורט ובמכון וינגייט לא העסיקה במסגרת כוח האדם הקבוע שלה כמה בעלי תפקידים מרכזיים בפרויקט.

אמנון כהן: מה קרה שם?

<רותי בורשטיין: קודם כל, השתנה מבנה היחידה לאחרונה.

אמנון כהן: זה לא היה מוגדר במכרז?

<רותי בורשטיין: זה לא היה מוגדר ולכן איוש התפקידים לא היה על-פי מה שהיה צריך להיות.

<רותי בורשטיין: מה ששינינו לאחרונה הוא שקודם כל השתנה מבנה היחידה.

<רותי בורשטיין: אנחנו עובדים היום לפי מבנה היחידה שאושר ביולי 2013.

אמנון כהן: עד יולי זה לא היה מוסדר?

<רותי בורשטיין: היה מבנה אחר ואיוש התפקידים היה קצת שונה.

<רותי בורשטיין: מבחינת המבנה, מה שמאד משמעותי הוא שהצטרף הנושא של מנהלת שיווק, כמו שצוין כאן לפני מספר דקות.

<רותי בורשטיין: לגבי הנהלים – אנחנו מקבלים החלטה חתומה של המועצה לגבי משרה שנדרשת ואז אנחנו יוצאים למכרז.

<רותי בורשטיין: לאחר קבלת האישור של המועצה אנחנו מעבירים את זה ללשכה המשפטית של משרד הספורט ובהתאם לזה מתקדמים עם מכרז.

<רותי בורשטיין: בוועדה שיושבת לבחון את המועמדים יושבים גם נציגים של המועצה הציבורית לספורט נשים וגם נציגים של המשרד.

<רותי בורשטיין: לאחר מכן, לפני ההתקשרות את ההסכם או את טיוטת ההסכם אנחנו מעבירים שוב לאישור משרד הספורט ורק אז חותמים הסכם.

<רותי בורשטיין: זה הנוהל שאנחנו מיישמים.

אמנון כהן: ממתי זה?

אמנון כהן: מה עשיתם עד שתיקנתם ביולי?

אמנון כהן: איך זה עבד?

<רותי בורשטיין: עד אז למעשה היינו מקבלים רק את אישור המועצה ובהתאם לאישור המועצה היינו מתנהלים.

<רותי בורשטיין: אין לנו ספק שזאת לא היתה התנהלות ראויה ולכן התיקון.

<נועה נוסבאום-מושקוביץ: בעקבות דוח הביקורת זיהינו בעיה מסוימת.

<נועה נוסבאום-מושקוביץ: יחד עם משרד הספורט ישבנו וכתבנו נהלים מפורטים לעניין ההתקשרויות, הן התקשרויות עם ספקים והן עניין של כוח אדם.

<נועה נוסבאום-מושקוביץ: אנחנו מאד מקפידים לעבוד על פי הנהלים האלה.

<נועה נוסבאום-מושקוביץ: בכל דבר אנחנו מקבלים החלטה חתומה על-ידי המועצה, אנחנו מעבירים למשרד הספורט לאישור בטרם אנחנו יוצאים בכלל בתהליך פומבי.

<נועה נוסבאום-מושקוביץ: אנחנו צריכים לקבל את אישור משרד הספורט שנותן אור ירוק כדי להתחיל.

אמנון כהן: הבנתי, תודה.

אמנון כהן: אורי, משרד הספורט לא אישר את בקשת המועצה להכנת תקנון כמתחייב.

אמנון כהן: איך הם יעבדו בלי תקנון?

אמנון כהן: טוב שיש את דוח מבקר המדינה.

<אורי שפר: אני שמח לבשר לך ולוועדה שהוכן תקנון.

<אורי שפר: התקנון הושלם ובעקבות הדוח יש לנו היום תקנון ערוך כנדרש שנותן מענה להערה הזאת בדוח.

אמנון כהן: כמה פעמים מתכנסת המועצה?

אמנון כהן: כל זה הוסדר?

אמנון כהן: מה עם חברים?

אמנון כהן: משתתפים או לא משתתפים?

<אורי שפר: המועצה נפגשת מדי חודש.

אמנון כהן: ומי שנעדר?

אורלי פרומן: יש לוח שנתי של ישיבות המועצה.

לימור לבנת: אני מכבדת מאד את הביקורת, כפי שאמרתי קודם, ומקבלת את ההערות, אבל את ההערה הזאת אני לא מקבלת למרות שהיא כתובה כאן.

לימור לבנת: אני רוצה להסביר.

לימור לבנת: יש הערה שמספר התכנסויות המועצה קטן מהנדרש.

לימור לבנת: כפי שאמרתי, אני מכבדת ומקבלת את ההערות, את ההערה הזאת אני לא יכולה לקבל.

לימור לבנת: כתוב שמספר התכנסויות המועצה קטן מהנדרש.

לימור לבנת: במסגרת התקנון היו צריכות להיות לפחות שמונה ישיבות בשנה.

לימור לבנת: עוד לפני התקנון, זה לא משנה.

לימור לבנת: לפי החלטת ממשלה היו צריכות להיות שמונה ישיבות במהלך שנה.

אמנון כהן: כמה היו?

לימור לבנת: חבר הכנסת כהן, אדוני היושב-ראש, הנה, אני עונה לך בדיוק על השאלה הזאת.

לימור לבנת: אתה יכול לראות את זה ביחד אתי.

לימור לבנת: ב-2006, זו השנה שבה המועצה מונתה.

לימור לבנת: היא מונתה במחצית השנה והיו ארבע ישיבות.

לימור לבנת: ב-2007 היו שש ישיבות.

לימור לבנת: אני לא הייתי שם ואני לא יודעת.

לימור לבנת: ב-2008 היו שבע ישיבות.

לימור לבנת: ב-2009 המועצה היתה פעילה רק מחצית שנה משום שהתחלפה המועצה והיו שש ישיבות.

לימור לבנת: ב-2010 וב-2011 היו שמונה ישיבות בכל שנה.

לימור לבנת: ב-2012 שוב התחלפה המועצה ותמה תקופת כהונתה.

אמנון כהן: הדוח מדבר על 2010 ועד אז היו 4 ישיבות, 6 ישיבות, 7 ישיבות ו-6 ישיבות.

אמנון כהן: זה אומר שזה לא מלא.

לימור לבנת: אני אומרת שוב שיש כאן נסיבות של מועצה שלא כיהנה משום שהתחלפה המועצה.

<יובל חיו: השרה, אני אשלים באמירה שלי כי הדברים האלה עמדו לנגד עינינו.

<יובל חיו: בחנו נסיבה נסיבה ואנחנו חושבים שיש גם אפשרות להיערך לנסיבות האלה מבעוד מועד, כלומר כשאנחנו יודעים שצפויה להיות החלפה כזאת או אחרת, חודשיים-שלושה קודם כבר להיערך למינויים בנושא הזה.

אמנון כהן: לפני כן.

לימור לבנת: מכובדי, כשיש בחירות אני לא יכולה למנות, כמו שאתה יודע.

לימור לבנת: אני מנועה מלמנות חודשים קודם לכן.

אמנון כהן: בסדר, הסאגה הזאת מובנת.

אמנון כהן: תודה.

אמנון כהן: עכשיו תוקן התקנון?

אורלי פרומן: מתוקן גם התקנון.

אמנון כהן: פעם בחודש עכשיו?

אורלי פרומן: שמונה פעמים בשנה.

אורלי פרומן: יש לוח שנתי של 2013.

אורלי פרומן: אחוז הנוכחות השנה עומד על 90%.

<מיכל כפרי: יש 11 ישיבות בשנה למעט חודש החגדים מתוך 12 חודשים.

<מיכל כפרי: לצערי הרב, מזג האוויר ביום רביעי שעבר קלקל את הסטטיסטיקה.

<מיכל כפרי: 11 ישיבות השנה עם נוכחות.

<מיכל כפרי: אין דבר כזה שאנשים לא באים.

אמנון כהן: פיקוח משרד הספורט על הפרויקט – פיקחת ולא הושגו או הושגו באופן חלקי בלבד ההשגים.

אמנון כהן: חלק ניכר מיעדי תכנית העבודה של משרד הספורט לשנת 2010 בתחום הפרויקט לקידום ספורט נשים לא הושג או הושג באופן חלקי בלבד.

אמנון כהן: איך יהיה מעתה והלאה?

<אורי שפר: תכנית העבודה של מנהל הספורט בתחום ספורט נשים מתואמת היום בצורה מערכתית עם המועצה לקידום ספורט נשים והיחידה שאחראית למימוש התכניות של המועצה.

<אורי שפר: בתכניות העבודה של מנהל הספורט ובתכניות העבודה של המועצה אתם תמצאו את אותם היעדים, את אותן המטרות, את אותם המדדים לביצוע.

<אורי שפר: למעשה יש חפיפה בין התכניות שלנו לבין התכניות של המועצה.

<אורי שפר: אחת תומכת בשנייה וכך שני הגופים פועלים למען אותה מטרה.

מרב מיכאלי: ממתי זה?

אורלי פרומן: מ-2011 עת נכנסנו לתכניות עבודה מסודרות, הכלל-ממשלתיות.

<אהרון הילינגר: אני מאד שמח לשמוע את מה שאתה אומר.

<אהרון הילינגר: כשלקחנו את תכנית מנהל הספורט בעבר הפכנו והפכנו בה וחשבנו שהפרויקט הזה מתנהל במשרד אחר.

<אהרון הילינגר: פשוט לא היינו מודעים לקיומו.

אורלי פרומן: זאת השנה השלישית, אהרון.

מרב מיכאלי: ולכם עצמכם יש כבר מעקב איך עובד התיאום הזה ואיזה תוצאות הוא מביא?

אורלי פרומן: חלק מתכנית העבודה זה גם מדדים.

אורלי פרומן: אנחנו עוקבים אחרי כל תכניות העבודה של המנהל, לרבות הפרק המיוחד של ספורט נשים.

אמנון כהן: תודה.

אמנון כהן: התקשרויות – המועצה לספורט נשים אינה יישות משפטית ולכן מכון וינגייט הוא הקבלן המבצע של הפרויקט.

<אורי שפר: המכון הסביר בצורה מאד ברורה שאין היום שום תזוזה לשום כיוון בלי מימוש הנהלים בנושא ההתקשרויות.

<אורי שפר: הם אומרים החלטת מועצה – א', פנייה של המכון למשרד – ב', אישור המשרד – ג', חזרה למכון וינגייט למפעיל לביצוע – ד'.

אמנון כהן: כתוב פה שמליאת המועצה לא קיימה דיון ממצה לקביעת סדרי הבחינה ואישור לגבי התקשרויות עם תכניות טלוויזיה.

<אורי שפר: כפי שאמרתי, כל נושא ההתקשרויות, לרבות נושא התקשורת – הטלוויזיה, העיתונות וכו' – הכל עובד היום על פי נהלים כמקשה אחת בכל נושא ונושא.

אורלי פרומן: בהתאם לחוק חובת המכרזים.

אמנון כהן: יועץ מלווה – יש פה בעיה של יושבת-ראש מועצה ששימשה גם יושבת-ראש ועדת המרכז.

אמנון כהן: מה הדברים האלה?

אמנון כהן: שני כובעים באותו בן-אדם?

<אורי שפר: בשלב זה אין את הפונקציה הזאת.

אמנון כהן: למה היה צריך את הפונקציה הזאת?

<אורי שפר: זה ייצא למכרז.

אמנון כהן: מה קרה אז?

אורלי פרומן: אתה מדבר על יושבת-ראש המועצה?

אמנון כהן: כן, אשר שימשה גם יושבת-ראש ועדת המכרז.

אורלי פרומן: היום זה לא קיים.

אמנון כהן: היום אין דברים כאלה?

אמנון כהן: כל אחד מצהיר למי הוא שייך?

אמנון כהן: למי הוא קשור?

אמנון כהן: לאיזה שרה?

אמנון כהן: לאיזה שר?

אמנון כהן: לאיזה יושב-ראש ועדה?

<אהרון הילינגר: אם הוא מתקשר עם חברות שיש לו אחזקות בהן.

<אהרון הילינגר: הכל מוסדר?

<אורי שפר: כל הנהלים היום כתובים.

<אהרון הילינגר: חזון אחרית הימים.

אמנון כהן: מה עם מתן מענקים על-ידי המועצה לספורט נשים?

<אורי שפר: אנחנו חוזרים חזרה לנושא הנהלים וזה מעוגן בנהלים.

אמנון כהן: משרד המבקר, קיבלתם את שאר הדיווחים על שאר הדברים?

<אהרון הילינגר: את הדיווחים בנושא הזה קיבלנו עוד במהלך הביקורת.

אמנון כהן: זה טוב?

<אהרון הילינגר: בהחלט לטוב.

<אהרון הילינגר: כשאני שומע עכשיו שאנחנו נמצאים במערכת חדשה, כשלנגד עיניה עומדות גם ההערות בנושא הזה, מבחינתנו כרגע נחה דעתנו.

<אהרון הילינגר: חשוב לנו כביקורת בהערות בתחום ניגודי העניינים ההטמעה האופקית של הדברים האלה.

<אהרון הילינגר: הסוגיה הזאת הגיעה אפילו עד לבחינה אצל היועץ המשפטי לממשלה.

<אהרון הילינגר: מעבר לסוגיה הספציפית שהיתה במועצה, לנו מאד חשוב כביקורת המדינה שיהיה לימוד אופקי בתחום הזה כי אני יכול לומר שאנחנו נתקלים בזה בנושאים שונים שאנחנו עוסקים בהם ואנחנו שואפים להגיע למצב שאנחנו ניתקל בכך פחות ופחות.

אמנון כהן: יישר כוח.

אמנון כהן: לתשומת לב השרה, לבחון את זה ברמה שלך.

אמנון כהן: מה שנשאר פתוח זה נושא הייצוג.

לימור לבנת: זה לא משהו שאנחנו יכולנו לדעת.

אמנון כהן: נושא של ייצוג הולם בוועד האולימפי ובמועצה להסדר הימורים.

אמנון כהן: אנחנו צריכים למצוא את הנהלים הברורים.

אמנון כהן: אני מבקש מהשרה לשבת בשולחן עגול, לשמוע את כל הדברים ולהכין את הנהלים בצורה כזו שכרגע הם ייתנו את המענה לגבי ייצוג נשים בכל אחד מהגופים האלה.

אמנון כהן: זה דבר שנשאר פתוח ואנחנו מבקשים שלאחר שתסדירו את זה תיידעו את הוועדה בנושא הזה.

אמנון כהן: בנושא הזה אנחנו עושים עכשיו הפסקה ונסכם אותו בסוף.

לימור לבנת: אורי, אתה רוצה לתת נתון לגבי מספר הספורטאיות?

אמנון כהן: מצוין.

אמנון כהן: אני רוצה לשמוח שאנחנו משקיעים כסף לא סתם.

אמנון כהן: אורי, צרכי עמך מרובים.

אמנון כהן: יש לנו פה ילדים שאין להם מה לאכול.

אמנון כהן: עם זאת, אנחנו כמדינה רוצים לטפח נושא מסוים באהבה, אבל שהכסף יילך ליעדו בסוף.

מרב מיכאלי: אם הכסף שמושקע בספורט נשים יילך להאכיל ילדות וילדים זה לא שווה.

מרב מיכאלי: זה כל כך מעט כסף, זה כל כך מעט ילדות וילדים.

אמנון כהן: כל אחד מהם זה עולם ומלואו.

מרב מיכאלי: לא כדאי לבנות על הכסף הזה בשביל להאכיל ילדים.

אמנון כהן: לא אמרתי לייעד את זה מפה לשם.

אמנון כהן: רק אני אומר שהכסף יילך ליעדו, לא יתמסמס לי בדרך ולא יחזור לקופת המדינה או למקומות אחרים.

אמנון כהן: הקמנו ועדה והשרה לקחה את זה באופן אישי.

אמנון כהן: אני מברך אותך על כך כי באמת עד שבן-אדם לא לוקח את זה אישית ואומר שזה הבייבי שלו, דברים לא זזים.

אמנון כהן: לצערי כך המדינה.

אמנון כהן: כמו שיש אחד, משוגע לדבר, אכפת לו מהדבר הזה ואז מזיזים את זה.

אמנון כהן: אני מבקש לקחת כל נושא במשרד כבייבי שלך.

אמנון כהן: מה אתה אומר?

אמנון כהן: תן נתון לשמח את הלב.

<אורי שפר: הצלחנו להגיע השנה ל-16,700 ספורטאיות, שזה לאחר שנתיים של ירידה.

<אורי שפר: זה מאד מעודד.

<אורי שפר: אני רוצה להסביר שכל הנושא של ספורט נשים, אני חושב שהוא פרוס היום על פני כל המדינה.

אמנון כהן: 16,700 זה כולל קבוצות וכולל בודדים?

<אורי שפר: כן.

אמנון כהן: אליצור נשים רמלה גם בפנים?

<אורי שפר: כן.

אמנון כהן: מקבלים תמיכה כמו שצריך?

אורלי פרומן: ברור.

אמנון כהן: גאוות יחידה.

<אורי שפר: מספר הספורטאיות הוא כ-20% ממספר הספורטאים בישראל.

<אורי שפר: אנחנו רואים מגמת עלייה.

<אורי שפר: אנחנו מתמודדים עם בעיות וקשיים לא מעטים.

<אורי שפר: אתם צריכים להבין שהספורט יש בו מעורבות מאד גדולה של גברים והם למעשה נמצאים בעמדות מפתח שונות.

<אורי שפר: אנחנו עושים את הפעולות המתבקשות ואני שמח לומר שאנחנו מצליחים.

<אורי שפר: אני רוצה גם לציין שבהובלה של השרה התקבלה החלטת ממשלה לפני כשבוע שאומרת שאנחנו הולכים להקים קבוצות חדשות של ילדים ובני נוער בענפים שונים וגם כאן אנחנו ניתן דגש על נושא הבנות והנערות.

<אורי שפר: שוב, יש משאבים כספיים שמוקדשים לעניין הזה.

לימור לבנת: עם העדפה לבנות, לנערות.

אמנון כהן: יישר כוח.

<אורי שפר: עם העדפה לנשים, לבנות.

<אורי שפר: אני חושב שאנחנו נמצאים בעידן שמעורר תקווה גדולה.

אמנון כהן: בעזרת השם.

אמנון כהן: תודה רבה.

אמנון כהן: מי נמצא פה מרשות מנהל מקרקעי ישראל?

אמנון כהן: מה נשמע דורון?

אמנון כהן: תכף נגיע אליך.

אמנון כהן: 2.

אמנון כהן: מכון וינגייט - היבטים בפעילותו, דוח מבקר המדינה 60ב, עמ' 1221.

<אהרון הילינגר: אותו אגף.

<אהרון הילינגר: אני רק אציין שהעובדת שעסקה בדוח הזה לא הצליחה לצאת מחיפה עם תחבורה ציבורית, יולי בן-נעים, ומגיע לי יישר כוח.

<יובל חיו: אגב, אני חייב לציין שאנחנו מדברים באגף ביקורת שרוב עובדיו הם עובדות.

<יובל חיו: אני חייב לומר שציוות העבודה בשנה הזאת חייב אותנו לעסוק בנושא של הטרדות מיניות במערכת ההשכלה הגבוהה ובזיהומי ים שעסקו בים התיכון.

<יובל חיו: אז שלא יתקבל הרושם שאנחנו נמצאים באיזושהי סביבה.

<יובל חיו: חשוב לנו בעניין הזה גם כביקורת שתהיה לנו גם נוכחות של עובדות.

אמנון כהן: יובל, אמרו ייצוג של 20%, לא יותר מדי.

<יובל חיו: אמרתי "רוב" ואני בהחלט מציין זאת בגאווה.

אמנון כהן: אמרתי שאני תמיד בעד.

אמנון כהן: אני יודע שהכוח הנשי הוא הרבה יותר מפותח, יותר טוב, כך שהוא גם משביח את העבודה.

אמנון כהן: בבקשה.

אמנון כהן: אני מפרגן לאשתי, אשתי היקרה.

אמנון כהן: כל מה שיש לי, הכל שלה הוא.

אמנון כהן: הכל שלה הוא.

<אהרון הילינגר: מכון וינגייט לחינוך גופני ולספורט בישראל הוא מכון לאומי העוסק בקידום הספורט והחינוך הגופני בישראל.

<אהרון הילינגר: ממשלת ישראל מייחסת חשיבות לפעילותו ורואה במכון זרוע לקידום פעילותה בתחום הספורט.

<אהרון הילינגר: כפי שציינת, היושב-ראש, המדינה מסרה למכון 430 דונם שחלק ניכר מהם היא הפקיעה והיא מקצה לו מדי שנה בשנה תמיכות ניכרות למימון פעילות זו.

<אהרון הילינגר: בדוח היו ליקויים רבים ואני אציין ברשותך את העיקריים שבהם.

<אהרון הילינגר: המעמד המשפטי של המכון – אף כי המכון הוקם לפני שנים רבות ואף כי התעוררו שאלות מהותיות בדבר מעמדו המשפטי הראוי, לרבות במסגרת עתירה לבג"ץ שהוגשה בשנת 2005, טרם הושלמו עד למועד סיום הדוח הזה ב-2009 הפעולות לבחינת מעמדו המשפטי של המכון.

<אהרון הילינגר: בכלל זה טרם הוחלט אם ראוי שמהבחינה המשפטית הוא יפעל במתכונת של עמותה משפטית, דבר אשר משפיע על אופן התקצוב מתקציב המדינה וכן עשוי להשפיע על נכסיו ומקרקעין של המכון.

<אהרון הילינגר: הועלה בביקורת כי לא ננקטו פעולות ממשיות לקידום ולמיצוי הטיפול בנושא חשוב זה ובכלל זה הבאת הסוגיה בפני היועץ המשפטי לממשלה והשרים הנוגעים בדבר.

<אהרון הילינגר: הסדרת סוגיית המקרקעין – הביקורת העלתה כי הממשלה הפקיעה חלק ניכר מהמקרקעין שבהם השתמש המכון והעבירה אותם אליו כדי לאפשר לו לפעול כגוף לאומי וכזרוע של הממשלה בתחום הספורט.

<אהרון הילינגר: ערך המקרקעין של המכון הוא בר-רשות בהם גבוה מאד.

<אהרון הילינגר: בדצמבר 2009 טרם הוסדר על-ידי מנהל מקרקעי ישראל נושא השימוש של המכון במקרקעין.

<אהרון הילינגר: בדוח צוין כי יש לראות בחומרה את תפקודו הכושל של ממ"י בכך שלא הסדיר במשך שנים רבות את השימוש של המכון במקרקעין, לא דרש דמי חכירה תמורת המקרקעין, לא דן בשימושים שנעשים במקרקעין ולא דרש מהמכון דמי חכירה מוגדלים בגין השימושים המסחריים שהמכון עושה במקצת מהם.

<אהרון הילינגר: כן צוין כי יש טעם לפגם שהמכון נהנה מהמצב במשך שנים רבות ולא פעל בעצמו להסדיר את הנדרש.

<אהרון הילינגר: לפיכך נאמר בדוח כי יש לגבש הסדר בין המכון לבין ממ"י שיבטיח את זכויות המדינה במקרקעין ואת הגשמת המטרות הציבוריות והלאומיות שלשמן הועברה הקרקע למכון.

בין היתר: באשר לנציגי איגודים וארגונים שונים בתחום הספורט המכהנים, כאמור, במוסדות המכון, צוין בדוח כי יש להבטיח שבמהלך פעולתם במכון הם ייתנו לשיקולים הנוגעים לטובת המכון מעמד בכורה.

בין היתר: יש להסדיר זאת, בין היתר, באמצעות קביעת כללים ברורים בעניין השתתפותם בדיונים של מוסדות המכון שיש בהם חשש לניגוד עניינים.

בין היתר: כבר בדוח הקודם של מבקר המדינה משנת 2002 על המכון נאמר, בין היתר, כי לדעת מבקר המדינה, בגלל הבעיות המבניות של המכון על הגורמים הממשלתיים הנוגעים בדבר לקבל החלטות לאלתר על המשך דרכו של המכון.

בין היתר: בביקורת הנוכחית הועלה כי חרף דברים אלה וחרף הודעת המדינה לבג"ץ כי נעשים מאמצים להסדרת יישותו המשפטית של המכון, שהביאה לדחיית העתירה, עד אוקטובר 2009 טרם התקבלו החלטות כאמור.

בין היתר: בסיכום נאמר עוד כי לדעת משרד מבקר המדינה, נוכח החשיבות הרבה של פעילות המכון בתחום הספורט והחינוך הגופני במדינה, על שרת התרבות והספורט, גב' לימור לבנת, להביא למיצוי הדיון בנושא המעמד המשפטי של המכון ולהכרעתו תוך שיתוף כל הגורמים הממשלתיים הקשורים בפעילות המכון – משרד התרבות והספורט, משרד המשפטים, משרד החינוך, רשות החברות, רשם העמותות וממ"י, לגבש מתכונת לפעילות המכון ולפעול ליישומה בהתאם לכך.

בין היתר: ובמידת הצורך להביא את הנושא להכרעת הממשלה.

בין היתר: כן צוין כי על כל אחד מהגורמים האמורים לפעול בהקדם, כל אחד בתחומו הוא, לתיקון הליקויים שהועלו בדוח זה כדי שהמכון, שהוא, כאמור, המוסד הלאומי העוסק בקידום הספורט והחינוך הגופני בארץ, יוכל למלא את תפקידו באופן מטבי וכדי שזכויות המדינה בנכסיה יישמרו כנדרש.

אמנון כהן: איזה דוח.

לימור לבנת: רק להזכיר, הדוח הזה הוא מ-2009.

אמנון כהן: אני מקווה שהסדרתם הכל.

אמנון כהן: אני רק רוצה לקבל דיווח והכל בסדר.

<אורי שפר: אנחנו שמחים לומר שבמשך השנים האחרונות, בהובלה של השרה לבנת, המשרד בא מול משרד האוצר ומשרד המשפטים כדי להכין תזכיר טיוטה של הצעת חוק מכון וינגייט.

<אורי שפר: אנחנו למעשה עומדים לפני השלמה.

לימור לבנת: לתאגוד.

לימור לבנת: לא אמרת את זה.

<אורי שפר: תאגוד סטטוטורי של מכון וינגייט, הצעת חוק מכון וינגייט.

לימור לבנת: את מילת המפתח שכחת.

לימור לבנת: זה כל כך מובן מאליו אצלנו מרוב עיסוק.

<אורי שפר: אני רק יכול לומר שבמסגרת הנושאים השונים שאנחנו דנים בהם בחוק - - -

אמנון כהן: מה תזכיר חוק?

אמנון כהן: 2008, 2009, יכולתם להביא כבר עשרה חוקים.

<אורי שפר: לא, הסוגיות מאד מאד מורכבות.

<אורי שפר: סוגיית המקרקעין עדיין מונחת על שולחן מנהל מקרקעי ישראל.

<אורי שפר: אני אומר שהנושאים מורכבים.

<אורי שפר: היתה לנו סדרה של דיונים עם משרד המשפטים האם זו צריכה להיות חברה ממשלתית.

<אורי שפר: מר הילינגר ציין עמותה ממשלתית או חוק תאגיד סטטוטורי.

<אורי שפר: הוחלט שזה תאגיד סטטוטורי.

<אורי שפר: הלכנו למכון וינגייט, קיימנו דיונים עם הוועד המנהל של המכון.

<אורי שפר: התקיימה שם הצבעה.

<אורי שפר: באנו לחבר הנאמנים של המכון, זאת האסיפה הכללית, והתקיימה שם הצבעה.

<אורי שפר: למעשה המכון החליט שהוא בוחר להיות תאגיד סטטוטורי.

<אורי שפר: הנושא הזה גם נמצא מאחורינו.

<אורי שפר: עם משרד האוצר הסדרנו את חובות המכון.

<אורי שפר: אני אציין שלגבי המקרקעין ישבנו עם המנכ"לית ועם ראש מנהל מקרקעי ישראל והפקידים השונים כדי להסדיר את נושא המקרקעין.

<אורי שפר: כעת אנחנו אמורים לשבת עם משרד האוצר ועם מנהל מקרקעי ישראל כדי לתת לשאלה על מעמד המקרקעין, מה הוא יהיה חייב בתשלום ומה הוא לא יהיה חייב בתשלום, מי ישלם למי – את הנושא הזה אנחנו סוגרים בחודש הקרוב ולמעשה אני מניח שתוך חודשיים-שלושה - - -

לימור לבנת: סליחה שאני מפריעה לך.

לימור לבנת: עניין המקרקעין הוא אחד העניינים היותר מסובכים בנושא של וינגייט ואני לא מציעה להגיד שאנחנו סוגרים את זה בחודש הקרוב, כי אנחנו לא יודעים אם אנחנו סוגרים את זה בחודש הקרוב.

לימור לבנת: אני מציעה לא לומר את זה כאן כי אלה דברים שנאמרים כאן בוועדה.

אמנון כהן: והרי אני אעקוב.

אמנון כהן: לא תברח ממני.

אמנון כהן: יבוא החודש הבא ואני אסביר לך: אדוני, איפה הצ'ק?

לימור לבנת: אני אומרת את זה משום שהעניינים הם מורכבים יותר מאשר לומר שזה ייסגר בחודש הבא.

אמנון כהן: איפה הקושי?

לימור לבנת: אני מייד אסביר.

אמנון כהן: אני רוצה לשמוע את רשות מקרקעי ישראל מה הם אומרים.

לימור לבנת: אורי שפר יוכל להסביר יותר טוב.

לימור לבנת: בשעתו הוא היה מנכ"ל מכון וינגייט והוא מכיר את זה לפני ולפנים.

לימור לבנת: אני מכירה את זה מהיבט שאני מייד אומר.

לימור לבנת: למעשה יש שני גופים, האחד הוא מכון וינגייט ובצמוד לו מכללת זינמן, מה שנקרא, שזאת למעשה מכללת וינגייט.

לימור לבנת: מכללת וינגייט היא מכללה להכשרת מורים לחינוך גופני, היא תחת משרד החינוך.

לימור לבנת: מכון וינגייט הוא תחת משרד הספורט והוא מכון שיש פה גם פנימיה לנוער ועוד כהנה וכהנה פעילויות.

לימור לבנת: בשעתו, כשהייתי שרת החינוך, התרבות והספורט ניסיתי איכשהו לעשות שם סדר בין שני הגופים, אבל אני מודה שלא עלה בידי.

אמנון כהן: זה לא היה הבייבי שלך.

לימור לבנת: כשהייתי שרת החינוך, התרבות והספורט היו לי הרבה בייבי.

לימור לבנת: אז גם הם היו מסוכסכים ביניהם קשות, היום אין סכסוכים, ברוך השם, אבל יש כאן קושי מאד מאד גדול.

לימור לבנת: הקרקע של מכון זינמן, מכון וינגייט להכשרת מורים - - -

אמנון כהן: מה הגודל של הקרקע מתוך ה-430 דונם?

<אורי שפר: הקרקע של המכללה רשומה כ-6.2 דונם.

<אורי שפר: זה שייך לסוכנות היהודית כי היא הבעלים של המכללה ומכון וינגייט.

אמנון כהן: הקרקע גם שלה?

לימור לבנת: הקרקע רשומה בטאבו על שם הסוכנות.

לימור לבנת: הקרקע הזאת מוסדרת.

לימור לבנת: אין להם שם שום בעיה.

לימור לבנת: לעומת זאת, מטעמים שאין לנו תשובה מה הם, כי לכאורה הכל אותו דבר, זה אותו מקום בעצם, רק יש שם איזה גבול בלתי נראה, איזה חוט בלתי נראה שהוא כאילו קו גבול בין הקרקע של המכללה לבין הקרקע של המכון, זה אותו קמפוס, משום מה, מטעם לא ברור, הקרקע של מכון וינגייט לא רשומה בטאבו על שם הסוכנות או על שם מאן דהו.

לימור לבנת: איכשהו היא קרקע של רמ"י.

לימור לבנת: הקרקע הזאת לא רשומה על שם מכון וינגייט.

לימור לבנת: כפי שקרא מר הילינגר מתוך תקציר דוח המבקר, זה אומר שאיכשהו מכון וינגייט לא משלם, צריך לשלם וכו'.

לימור לבנת: איך מכון וינגייט ישלם?

לימור לבנת: זה הרי לא גוף רווחי.

לימור לבנת: יש לו שם איזו קפיטריה או משהו כזה.

לימור לבנת: הוא לא גוף רווחי.

לימור לבנת: זה לא קיבוץ שפיים או קיבוץ געש, שמשכירים שטחים למסחר ויש להם שם בריכות שפתוחות.

לימור לבנת: וינגייט הוא מכון שתכליתו להיות המרכז הלאומי לספורט.

לימור לבנת: עכשיו אנחנו מרחיבים את הפעילות במובן זה, שיהיו עכשיו איגודי ספורט שיעבירו את מרכז פעילותם ואת משרדיהם למכון וינגייט, שזו התכלית שלו.

לימור לבנת: אנחנו רוצים להרחיב שם את הפנימיות, את הפנימיה לספורט לבני נוער לענפים נוספים, כי כרגע זה רק בענפים מסוימים.

לימור לבנת: הפיכת וינגייט למכון הלאומי לספורט זאת התכלית.

לימור לבנת: הוא גם יהיה תאגיד סטטוטורי, אנחנו מקווים, אבל הוא לא יכול להיות תאגיד סטטוטורי אף פעם אם הוא יצטרך לשלם לרמ"י עבור רכישת השטח, עבור חכירה אלא אם זה יהיה סכום סמלי כדי להסדיר את זה באיזושהי צורה.

לימור לבנת: למה זה רשום שם בטאבו על-שם הסוכנות והיא נתנה את זה למכללת וינגייט ואת החלק השני לא?

לימור לבנת: למישהו פתרונים, אני לא יודעת למי.

<נח גרינפלד: למעשה הסוכנות העמידה קרן לקניית הקרקע לבניין של המכללה.

<נח גרינפלד: התנאי היה שכדי לממש את הזכות, כמו בלוינסקי, כמו במכללת קיי, ברגע שהסוכנות העמידה תורם קרן, היה צריך לרשום את הקרקע על שמה.

<נח גרינפלד: זה היה התנאי לקבלה של הכסף.

<נח גרינפלד: לכן בוצע הרישום.

אמנון כהן: מה יהיה עם הרישום השני?

לימור לבנת: את דבריי כאן אני אומרת בעצם לעניין המבקר.

לימור לבנת: אנחנו יכולים לבוא בדין ודברים עם רמ"י, אבל אם כתוב בדוח המבקר שמכון וינגייט צריך לשלם לרמ"י, אני אומרת מראש - - -

אמנון כהן: אם הוא בסטטוס א' הוא צריך לשלם.

אמנון כהן: אם הוא בסטטוס ב' הוא לא צריך לשלם, אבל צריך להסדיר את זה.

אמנון כהן: אם תפטרו אותו בחקיקה שאתם הולכים לעשות עכשיו, פטרנו.

אמנון כהן: אבל הגופים צריכים להתנהל על פי מה שקובעת המדינה.

אמנון כהן: כרגע זה לא ברור.

אמנון כהן: מכון וינגייט בחרדה – אני צריך לשלם או לא צריך לשלם.

אמנון כהן: ואם אני צריך לשלם, מאיפה אני אשלם כי אני גוף לא רווחי.

אמנון כהן: אבל אם יגידו: לא מעניין אותי, אתה משתמש בקרקע ותשלם עליה כסף.

אמנון כהן: ביקשת כסף?

אמנון כהן: תגיד, כמה מגיע לכם?

אמנון כהן: תעשה מכפלות של כל השנים ותגיד כמה כסף מגיע מווינגייט.

אמנון כהן: חסרים לי בקופה 60 מיליון שקל, תאמין לי שיהיה לי מה לעשות אתם.

לימור לבנת: זה לא ייפתר אף פעם למרות שהכל מוכן, אם העניין הזה לא ייפתר כי בזה וינגייט לא יוכל לעמוד.

אמנון כהן: גיא, איפה אתם בתמונה עם הכסף, 60 מיליון שקל?

אמנון כהן: גיא, אתה לא מפוקס.

אמנון כהן: גיא, אתה לא אתי.

אמנון כהן: דורון, אני אכוון אותך.

אמנון כהן: זה דוח מלפני ארבע-חמש שנים ואתה בתפקידך בטח חודש וחצי-חודשיים.

<דורון בן שלומי: שנה וחצי.

אמנון כהן: ברוך השם.

אמנון כהן: המבקר מעיר את תשומת הלב של הנוגעים בדבר להסדיר את הנושא.

אמנון כהן: אנחנו לא יודעים איך להסדיר אותו לכן יש לנו בית מחוקקים ויש לנו ממשלה שצריכה למצוא את הנוסחה המתאימה.

אמנון כהן: בשביל זה צריך לשבת יחד, להסדיר את המצב עם משרד המשפטים, שר האוצר, אתם ביחד כי בסך הכל זאת קופה ציבורית.

אמנון כהן: זה גוף שנותן שירות למדינה והוא לא רווחי.

אמנון כהן: אנחנו רוצים לטפח את הילדים, את הנוער, את המורים שלנו, לתת להם הדרכות כמו שצריך, את הנשים לטפח, צריך לפטור אותם או שישלמו סכום סמלי.

אמנון כהן: או שאתה אומר: אדוני, זאת הקרקע ואני בתכנית העבודה שלי צריך לגבות את הסכומים האלה.

אמנון כהן: לכן, איפה אנחנו עומדים?

<דורון בן שלומי: אני אפתח בשתי הערות.

<דורון בן שלומי: מי שמטפל בנושא באופן קבוע הוא מנהל המחוז, עדיאל שמרון, שנבצר ממנו להגיע ולכן אני הגעתי.

<דורון בן שלומי: אני השתתפתי לפחות בישיבה אחת גם עם המכון לגבי נושא הסטודנטים, אותו אני מלווה.

אמנון כהן: <דורון, יש לי דיון דחוף בוועדת הכנסת.

אמנון כהן: שלוש דקות הפסקה ואני אחזור.

אמנון כהן: >

אמנון כהן: אני מחדש את הדיון.

אמנון כהן: דורון היה באמצע דבריו.

אמנון כהן: אנחנו מחדשים את הדיון של הוועדה לענייני ביקורת המדינה וברשות דיבור היה דורון, עוזר למנהל הרשות.

אמנון כהן: דורון, בבקשה.

<דורון בן שלומי: עדיאל הוא מנהל המרחב העסקי ברשות והוא מטפל לפרטי פרטים מול המכון, המכללה וגם מול משרד האוצר.

אמנון כהן: תעדכן אותנו.

אמנון כהן: אתה צריך לדבר אתו ולעדכן אותנו.

<דורון בן שלומי: דיברתי אתו לפני כן.

<דורון בן שלומי: עדיאל בתיאום מלא עם מנהל הספורט.

<דורון בן שלומי: בדוח מבקר המדינה נסגר המתווה איך הולכים לעשות עסקה מול המכון בהינתן שהוא עמותה ממשלתית, אבל בסוף הוא עמותה.

<דורון בן שלומי: לעמותה, גם אם היא ממשלתית, יש כללים.

אורלי פרומן: היא לא עמותה ממשלתית.

<דורון בן שלומי: כעמותה ציבורית שגם אנחנו מכירים בה כמוסד ציבורי יש תשלום של 36.4%, 2% לשנה.

<דורון בן שלומי: נקבע מתווה מסוים גם בישיבות שהיו שייקחו איזשהו תאריך קובע ב-1999, אחורנית יעשו שבע שנים של חיוב לפי 2%, קדימה יעשו חיוב לפי 1%.

<דורון בן שלומי: יעשו חוזה חכירה חדש מ-1999 עד 2048 וזה המתווה שסוכם.

<דורון בן שלומי: על מתווה זה הוזמנה שומה ולקח קצת זמן עד שגם המכון העביר רשימה מסודרת של כל המבנים והשימושים שיש.

<דורון בן שלומי: לאחר שזה ניתן, בתחילת 2012 הגיעה שומה מפורטת שאמרה 60 מיליון שקל ערך הקרקע.

<דורון בן שלומי: גזרו מזה חישובים ואמרו כמה צריכים לשלם.

<דורון בן שלומי: זה מגיע לכ-25 מיליון שקלים, כולל היוון.

<דורון בן שלומי: מתחילת 2012 היו דיונים גם אחר כך עם המכון וגם עם מנהל הספורט, כאשר מה שהועלה היה שיש פה בעייתיות מסוימת.

<דורון בן שלומי: מכיוון שדיברו על זה שיש תזכיר חוק, ברגע שנחתום עם העמותה הקיימת על חוזה חכירה ל-49 שנים, אנחנו מסנדלים קצת את היכולת שלנו מה לעשות בחקיקה.

<דורון בן שלומי: אם רוצים לקבוע שזה תאגיד, הקרקע תהיה של העמותה ואז תיווצר בעיה.

<דורון בן שלומי: מכיוון שזו לא היתה כוונת המשרד, המכון לא מיהר לשלוח ולהפעיל הוצאה לפועל, כמו שאנחנו עושים לחוכרים שלא משלמים.

<דורון בן שלומי: לא מיהרנו להוציא שובר ולומר: זה השובר, תשלמו ואם לא נפעיל הוצאה לפועל, מכיוון שאנחנו בעצם מחכים לדעת מה בדיוק ההסדר שרוצים להגיע אליו עם המכון ובאיזה סטטוס הוא יישב.

<דורון בן שלומי: כמו ששמענו פה שיש החלטה שהוא תאגיד ממשלתי, יש לזה השלכות אחרות לגמרי כי אז העסקה אולי לא תהיה עם העמותה אלא תהיה עם התאגיד.

<דורון בן שלומי: המנהל ערוך מתחילת 2012 לערוך עסקה, כולל כל מה שצריך.

<דורון בן שלומי: מכיוון שזה בדיונים לא מיהרנו לבצע את העסקה עם המכון שהיום מאוגד כעמותה.

<דורון בן שלומי: הקרקעות ניתנו למכון וינגייט עוד לפני שהיה בכלל מנהל.

<דורון בן שלומי: הקרקעות ניתנו כבר ב-1950.

<אורי שפר: ב-1957.

<דורון בן שלומי: בכל מקרה, המנהל הוקם ב-1965.

<דורון בן שלומי: לאורך השנים המכון שמר על איזשהו סטטוס-קוו.

<דורון בן שלומי: בזמן מסוים דובר על כך שיש שימושים מסחריים שהם לא בהיקף של מוסד אקדמי, אם רוצים להתייחס אליו בהקבלה.

<דורון בן שלומי: בכל מוסד יש מנזה או דברים כאלה שהם חלק מהמוסד.

אמנון כהן: קפיטריה לשתות קפה, מה קרה?

<דורון בן שלומי: על זה לא אנחנו לא עושים חוזה חכירה נפרד כיוון שבדרך כלל זה חלק ממבנה שמשמש גם לצרכים אקדמיים.

<דורון בן שלומי: בכל מקרה, כשדובר על כך שיש כוונה לקיים שם אירועים ודברים כאלה - - -

לימור לבנת: היתה איזושהי כוונה כזאת ואנחנו התנגדנו לזה.

לימור לבנת: זה לא התקיים ואנחנו התנגדנו לזה בתוקף.

<דורון בן שלומי: בדיוק כמו שהשרה אמרה – שימושים סבירים.

לימור לבנת: אנחנו התנגדנו לזה בתוקף.

<דורון בן שלומי: היתה עמידה על הרגליים האחוריות גם של המשרד וגם של הרשות ובאמת הדבר הזה לא יצא לפועל.

<דורון בן שלומי: דבר נוסף, היתה שם סוגיה שקשורה למגורי סטודנטים.

<דורון בן שלומי: אני יודע שזה נושא שמאד מעסיק את הכנסת והיו אליכם הרבה פניות בנושא.

<דורון בן שלומי: הגוף האקדמי המוכר הוא המכללה ולא המכון.

<דורון בן שלומי: למכללה אין קרקע.

<דורון בן שלומי: כשהממשלה החליטה לתת 10,000 יחידות לסטודנטים, בא מכון וינגייט וגם ביקש יחידות לסטודנטים.

<דורון בן שלומי: בגלל הסיפור של הקרקע לא יכולנו לבצע את העסקה ולתת מה שאנחנו נותנים לטכניון, לבר-אילן ולמקומות אחרים.

<דורון בן שלומי: למכון וינגייט לא יכולנו לתת.

אמנון כהן: אתה מתכוון למכללה, לא למכון וינגייט.

<דורון בן שלומי: אנחנו יכולים לתת רק למוסד אקדמי מוכר, שזה המכללה, אבל למכללה אין קרקע.

<דורון בן שלומי: אמרנו למכון: אם אתם רוצים תשחררו קרקע למכללה ואנחנו ניתן למכללה באפס.

<דורון בן שלומי: המכון לא היה מוכן לשחרר למכללה ולכן לא יכולנו לממש את אותה החלטה.

<דורון בן שלומי: מה שכן עשינו וצריך לומר ביושר שהמכון הלך לקראת העניין, הוא שנתנו להם לחדש את המעונות שהיו במכון שנים רבות ובמסגרת הסטטוס-קוו חידשנו את אותו מקום של מעונות סטודנטים כדי לא לפגוע בסטודנטים, במציאות שעדיין לא מוסדרת.

אמנון כהן: אתם באים לידי ביטוי בחוק?

<דורון בן שלומי: אנחנו לא מחוקקים את החוק.

לימור לבנת: מבחינתנו התשובה היא כן.

לימור לבנת: צריך להגיע אתם להסדר קודם לכן, כמובן, אבל זה נמצא בחוק וזה מחכה כדי לראות מה יהיה כתוב בחוק.

אמנון כהן: איפה זה עומד?

אמנון כהן: מתי אפשר יהיה למלא בו תוכן?

לימור לבנת: כשנגיע להסכמה עם רמ"י.

אמנון כהן: ואם לא תגיעו?

לימור לבנת: אם לא נגיע אנחנו לא יכולים להפוך את זה לתאגיד סטטוטורי.

לימור לבנת: גם אם נגיע אתם להסכם על חכירה בסכומים שדיברנו עליהם כאן – 25 מיליון שקלים – לוינגייט אין מהיכן לתת את הכסף.

אמנון כהן: רותי, אני רוצה לשאול שתי שאלות.

אמנון כהן: השרה דיברה על כך שיש מקום כמו קפיטריה.

אמנון כהן: האם יש שטחים אחרים שאתם משכירים שם לאנשים פרטיים שמתעסקים בספורט?

אמנון כהן: יש לכם מרחבים ואולי יש לכם מתקנים מתאימים וראויים שאולי יש לכם הכנסה מהם.

אמנון כהן: אולי זה בסדר, אני לא יודע.

אמנון כהן: שנית, האם אפשר לתת חלק מהקרקע לטובת המכללה, לטובת הסטודנטים?

אמנון כהן: הוא אומר שרמ"י לא יכול היה לאשר בגלל שהתנגדתם.

אמנון כהן: הכל עד שהסוגיה תוסדר.

אמנון כהן: אני לא יודע מתי זה יוסדר כי הבנתי שזאת סוגיה לא פשוטה.

אמנון כהן: מצד שני, זה כסף של המדינה אבל יכול להיות שבאמת אין לכם את הכסף כי אתם כמו מלכ"ר.

אמנון כהן: אם יש לכם שטחים שאתם משכירים יכול להיות שיש כסף, אבל צריך לבחון את זה.

<רותי בורשטיין: באמת מה שיש לנו היא אותה קפיטריה שהיא לשירות הספורטאים והסטודנטים.

<רותי בורשטיין: יש מספר איגודי ספורט שיושבים אצלנו ולהם אנחנו משכירים משרדים.

<רותי בורשטיין: אלה שטחים מאד מאד מצומצמים.

<רותי בורשטיין: אין גופים פרטיים שמשכירים להם שטחים במכון וינגייט.

<רותי בורשטיין: היינו בקשר עם מנהל מקרקעי ישראל עוד לפני עדיאל שמרון, עם קודמו בתפקיד וקיימנו גם מספר פגישות עם עדיאל.

<רותי בורשטיין: שכרנו שירותים של עורך הדין חגי שבתאי לצורך העניין.

<רותי בורשטיין: הטענה שלנו היתה שבדומה לזכויות המכללה הם משלמים דמי חכירה סמליים.

<רותי בורשטיין: אנחנו דרשנו שגם למכון וינגייט יינתנו אותן זכויות.

<רותי בורשטיין: כפי שנאמר כאן, הקרקעות האלה הופקעו בשלושה שלבים שונים למטרות ציבור ואנחנו חשבנו שמגיע שהזכויות יהיו למכון וינגייט בדומה למכללה.

<רותי בורשטיין: אנחנו מתנהלים כבר כמה שנים בעניין הזה.

<רותי בורשטיין: נציגים של מנהל מקרקעי ישראל היו במכון עם שמאים מטעמם, גם חיצוניים וגם פנימיים, עברו על כל הקרקעות ועל כל השימושים.

<רותי בורשטיין: בישיבות נאמר לנו בעל-פה שהשומה שהם מכינים היא בסכומים מאד מאד גבוהים.

<רותי בורשטיין: את הסכום שצוין עכשיו לא שמענו, בוודאי לא קיבלנו על זה שום מסמך כתוב.

<רותי בורשטיין: כמו שאמרה השרה, למכון וינגייט אין הכספים לשלם את זה.

<רותי בורשטיין: עם זאת, בנושא הסטודנטים אנחנו הולכים יחד עם מנהל מקרקעי ישראל ויחד עם מכללת זינמן למהלך שכן יאפשר לסטודנטים האלה לגור בקמפוס.

<רותי בורשטיין: את אותו מתחם שהוא ישן ומבייש אנחנו מפנים ובאישור מנהל מקרקעי ישראל אנחנו הופכים אותו למתחם חדש שיאפשר לסטודנטים להתגורר בו.

<רותי בורשטיין: זה לא אומר שהקרקעות צריכות לעבור לרשות מכללת זינמן, אלא השימוש יבוא לידי פתרון.

אמנון כהן: הבנתי.

אמנון כהן: אורי, לגבי המכללה בחקיקה הזאת, מה יהיה הסטטוס שלה?

<אורי שפר: המכללה ממשיכה לפעול בעצמאות ואיננה כפופה למכון.

<אורי שפר: היא כפופה לאגף להכשרת עובדי הוראה במשרד החינוך בהיבט האקדמי ולסוכנות היהודית בהיבט הניהולי.

אמנון כהן: לא צריך להסדיר משהו?

אמנון כהן: לא צריך לגעת?

אמנון כהן: אם כבר עושים חקיקה צריך לתחום את כולם.

אמנון כהן: לא מחוקקים חוק כל יום וכשפעם אחת מסדירים, אולי צריך למצוא את האכסניה המתאימה, הראויה.

<אורי שפר: זה בלתי אפשרי.

<אורי שפר: בדקנו את זה וזה בלתי אפשרי.

<אורי שפר: המכללה יש לי אליה הרבה מאד הערכה.

<אורי שפר: אני בוגר המכללה, אני לימדתי במכללה.

<אורי שפר: המכללה היא אחת ממכלות החינוך במדינת ישראל והיא לא יכולה להיות לאומית.

<אורי שפר: מכון וינגייט נהפך עם החקיקה לתאגיד סטטוטורי על פי חוק.

<אורי שפר: מה שאמרנו במכתב ששלחתי גם למנהל מקרקעי ישראל הוא שכל אימת שהמכללה תרצה להתפתח ולהקים מבנה חדש, היא תקבל שטח לעניין הזה.

אמנון כהן: אבל אין לה מקום.

<אורי שפר: יש הרבה מאד מקום.

אמנון כהן: נח, יש לך שם מקום להתפתח?

<אורי שפר: יש שטח כמה שהמכללה רוצה.

לימור לבנת: שטח עצום.

<נח גרינפלד: שום דבר לא מוסדר.

<נח גרינפלד: אם המכללה רוצה לבנות פנימיה, כמו ששמעתם, ולזה אין יכולת.

אמנון כהן: איך מסדירים?

<אורי שפר: לא יהיו במכון וינגייט ואין סיבה לדעתנו שבמכון וינגייט יהיו שני גופים שמנהלים מעונות.

<אורי שפר: זה לא יעלה על הדעת.

לימור לבנת: למה אין מקום למכללה, נח?

לימור לבנת: זה מקום אדיר.

אמנון כהן: 6 דונם.

<אורי שפר: היא יושבת על 11 דונם בפועל.

<אורי שפר: היא קיבלה 6.2 דונם וכמעט לא עשו מדידות.

<אורי שפר: כשעשו את המדידה עכשיו לצורך הכנת החוק, המכללה יושבת על 11 דונם.

לימור לבנת: נח, אני מכירה את המקום.

לימור לבנת: איך אפשר להגיד שאין מקום?

אמנון כהן: נח, מה חסר שם?

<נח גרינפלד: היא רוצה לבנות כיתות לימוד.

<אורי שפר: היא תקבל שטח.

אמנון כהן: מעבר ל-11 דונם?

<אורי שפר: ברגע שהנושא יוסדר מבחינת מנהל מקרקעי ישראל - - -

אמנון כהן: זה מה שאני אומר, תסדיר גם את זה עכשיו.

<אורי שפר: חברים, תבינו שהמכון מקבל תשלום מאד ראוי מהמכללה מדי שנה עבור שכירת המתקנים, עבור המעונות של הסטודנטים.

<אורי שפר: למכון יש אינטרס שהממכלה תגדל ושיהיו יותר סטודנטים.

<אורי שפר: הוא תמיד יעזור למכללה להתפתח.

<אורי שפר: כך הוא עשה בעבר וכך הוא יעשה גם בעתיד.

<אורי שפר: עד היום המכללה לא פנתה והיא יודעת שאנחנו הכתובת לפנות בעניין הזה.

<אורי שפר: המכללה תפנה למשרד הספורט ותאמר שהיא צריכה מהמכון שטחים להתפתחותה, לא לעניין מעונות אלא לעניין קידום הנושא הקודם, והיא תקבל.

אמנון כהן: אוקיי, נסכם את הנקודה הזאת.

אמנון כהן: נח, האגף שלך יפנה לאגף שלהם לבדוק את הצרכים שלכם.

אמנון כהן: תעשו מיפוי, תבדקו מה אתם צריכים אולי לכמה שנים וכל שנה מה ייגזר.

אמנון כהן: אם צריך להסדיר את הנושא הזה בחקיקה נחשוב ביחד איך לעשות.

אמנון כהן: הרי אנחנו לא נפרדים.

אמנון כהן: זה דיון אחד, נקיים עוד דיון, דיון המשך ואנחנו נעקוב.

אמנון כהן: בסופו של התהליך אנחנו רוצים להגיע להסדרה של מכון וינגייט במדינת ישראל.

אמנון כהן: אני יודע שקשה להתחייב, אבל מתי אתם חושבים שהחוק יהיה מוכן?

לימור לבנת: הכוונה שלנו, אדוני היושב-ראש, היא לקיים פגישה מיידית עם בנצי ליברמן, שהוא ראש רמ"י כדי לבחון את הנקודה הזאת.

לימור לבנת: בהעדרך כבר סיכמנו כאן שאורי שפר ידבר עם ראשת עיריית נתניה כדי לבחון שם נקודות מסוימות.

<אורי שפר: אני חושב שהפגישה צריכה להיות גם עם נציגים של האוצר.

לימור לבנת: נציג האוצר נעדר ברגע זה מהישיבה.

לימור לבנת: הוא היה כאן עד לפני כמה דקות.

אמנון כהן: הוא ישתתף.

אמנון כהן: איפה שיהיה כסף הוא ישתתף.

אורלי פרומן: הוא ישתתף, הבעיה היא אם הוא ייתן.

אמנון כהן: הוא צריך לוותר, הוא לא צריך לתת.

לימור לבנת: השאלה אם הוא יוותר היא שאלה גדולה מאד.

לימור לבנת: אנחנו ננסה לסגור את כל הקצוות האלה.

לימור לבנת: אני מניחה שככל שזה תלוי בראשת עיריית נתניה אנחנו נוכל להביא להסכמתה.

לימור לבנת: ככל שזה תלוי ביושב-ראש רמ"י אנחנו נוכל להגיע גם אתו להסדרים.

לימור לבנת: ככל שזה תלוי באוצר אני מציבה כאן סימן שאלה מאד מאד גדול.

אמנון כהן: אני חושב שגם באוצר תמצאו את הנוסחה המתאימה כי שר האוצר, כפי שהבנתי, הוא ספורטאי והוא מאד אוהב לקדם ספורט נשים בכלל.

לימור לבנת: זה לא קשור לספורט נשים.

אמנון כהן: בכלל, כי יש לו רגישות מיוחדת.

אמנון כהן: אני חושב שהוא גם ימצא את המינוח הנכון.

אמנון כהן: צריך להסדיר את מעמדם בסכום סמלי כזה או אחר ובאמת לבדוק מקצועית וכלכלית את העמידה שלהם.

אמנון כהן: אולי תאפשרו להם בעתיד להשכיר מקומות מסוימים ואז תהיה להם הכנסה.

לימור לבנת: אנחנו נתייעץ בחבר הכנסת רזבוזוב, שהוא בוגר הפנימיה.

<אורי שפר: סגן אלוף אירופה בג'ודו, בוגר הפנימיה.

<דורון בן שלומי: במסגרת החוק אפשר גם לתקצב משהו חד-פעמי.

אמנון כהן: זה גם אפשרי.

אמנון כהן: אפשר לפתור את זה.

אמנון כהן: אני חושב שאנחנו מיצינו את הדיון החשוב הזה.

אמנון כהן: אני רוצה להודות לשרה קודם כל על השתתפותך בדיון למרות מזג האוויר.

אמנון כהן: אלה שני נושאים חשובים ביותר והתרשמנו שבאמת יש פה כוונה אמתית לתקן, ולא בכל דיון אני אומר את זה.

אמנון כהן: התרשמנו גם שתיקנתם את רוב הליקויים.

אמנון כהן: אני מודה למוסד מבקר המדינה, שעשה עבודה מצוינת.

אמנון כהן: הערתם נקודות חשובות והגוף המבוקר באמת יישם אחד על אחד את הדברים.

אמנון כהן: דיברנו על הדברים שנשארו פתוחים ואנחנו נרצה לבקש עליהם דיווח.

אמנון כהן: אנחנו גם מבקשים מהמנכ"לית, אחרי שיהיה שולחן עגול והידברות בין השרים לרמ"י, לעיריית נתניה ולכל מי שקשור לנושא ההסדרה של מכון וינגייט, כולל מכללת זינמן, לראות אם יש קושי.

אמנון כהן: כבוד השרה, גם אני כיושב-ראש הוועדה עומד לרשותכם.

אמנון כהן: הוועדה עומדת לרשותכם.

אמנון כהן: במידה ותיתקלו באיזשהו קושי נזמן לכאן את השרים, את שר האוצר, את ראש עיריית נתניה, נביא גם את ראש רמ"י, אם צריך.

אמנון כהן: שעתיים-שלוש-ארבע נקיים דיון טוב כדי שאף אחד לא יוכל לסרב ונביא אותם למצב כזה שהם לא יוכלו להתנגד.

אמנון כהן: לא נעשה את זה בחדר סגור, שאף אחד לא שומע.

אמנון כהן: נעשה מה שאנחנו יכולים לעזור לטובת הספורט למדינת ישראל ולטובת מכון וינגייט.

אמנון כהן: אני חושב שאתם עושים עבודה מצוינת ויש לכם בוגרים מצוינים.

אמנון כהן: נח, יש לך מורים מוכשרים ביותר שאנחנו פוגשים בבתי הספר.

אמנון כהן: ולכל מי שמסדיר את ההימורים במדינת ישראל ויודע לחלק את התקציבים יישר כוח.

אמנון כהן: שיילכו ליעדם ותפקחו שהם יילכו ליעדם ולא ייעלמו בדרך.

אמנון כהן: תודה רבה, הישיבה נעולה.